**Η ΑΙΓΥΠΤΟΣ**

**Η χώρα**

* Βρίσκεται στο βορειοανατολικό τμήμα της Αφρικής.
* Την διαρρέει ο ποταμός Νείλος, που πηγάζει από τα όρη της Αιθιοπίας. Πριν καταλήξει στη Μεσόγειο, διακλαδίζεται σε παραποτάμους και δημιουργεί ένα δέλτα μεγάλης έκτασης.
* Ο Ηρόδοτος αποκαλεί την Αίγυπτο δώρο του Νείλου, καθώς αυτός υπήρξε καθοριστικός παράγοντας για την εξέλιξη του πολιτισμού. Γιατί:

**α)** ο Νείλος αρδεύει τη γύρω περιοχή δημιουργώντας μια λωρίδα πράσινου, πέρα από την οποία απλώνεται η έρημος: στα δυτικά η Λιβυκή και στα ανατολικά η έρημος που φτάνει μέχρι τον κόλπο του Σινά και την Ερυθρά θάλασσα. Στα νότια της χώρας υπήρχαν μόνο όγκοι βράχων και λιγοστά δάση (=> έλλειψη ξυλείας).

**β)** κατά τη διάρκεια του καλοκαιριού η περιοχή πλημμύριζε, αλλά μετά την απομάκρυνση των νερών έμενε ένα στρώμα λάσπης που έκανε τη γη εξαιρετικά εύφορη (σήμερα δίνει δύο ή ακόμη και τρεις σοδειές ετησίως).

**γ)** οι όχθες του ποταμού ήταν γεμάτες από καλάμια, λωτούς και πάπυρους.

* Η χώρα γεωγραφικά ήταν χωρισμένη σε δύο τμήματα:

α) στο νότο βρισκόταν η Άνω Αίγυπτος, που ήταν ορεινή.

β) στο βορρά βρισκόταν η Κάτω Αίγυπτος, που ήταν εξαιρετικά γόνιμη. Εκεί εντοπιζόταν το πιο ευάλωτο σημείο της χώρας, η χερσόνησος του Σινά, μέσω της οποίας αφενός μεν εξασφαλιζόταν η επαφή με τους άλλους λαούς της Εγγύς Ανατολής και αφετέρου αποτελούσε τη δίοδο διάφορων εισβολέων προς την Αίγυπτο.

**Οικονομική, κοινωνική και πολιτική οργάνωση**

**α) Η οικονομία**

|  |  |
| --- | --- |
| ΓΕΩΡΓΙΑ: | - αποτελούσε τη βάση της αιγυπτιακής οικονομίας και ήταν κάτω από την άμεση επίβλεψη του κράτους. Βασιλικοί υπάλληλοι παρακολουθούσαν τις γεωργικές εργασίες και συγκέντρωναν από τη συγκομιδή το ποσοστό που ανήκε στο φαραώ.  - ήταν άμεσα συνδεδεμένη με το Νείλο και τις πλημμύρες του.  - η άρδευση των χωραφιών και η συντήρηση των αυλακιών ήταν μια επίπονη εργασία  => δίδαξε στους κατοίκους τη συνεργασία  => δημιουργούσε την ανάγκη κρατικής επίβλεψης.  - καλλιεργούνταν: σιτάρι, κριθάρι, λινάρι, οπωροφόρα δένδρα, κηπευτικά.  - οι Αιγύπτιοι μάζευαν στις όχθες του Νείλου πάπυρους και λωτούς.  - οι αγρότες παρασκεύαζαν μόνοι τους ένα είδος μπίρας από τη ζύμωση κριθαρένιου ψωμιού. |
| ΚΤΗΝΟΤΡΟΦΙΑ |  |
| ΑΛΙΕΙΑ: | στα νερά του ποταμού. |
| ΧΕΙΡΟΤΕΧΝΙΑ: | - υπήρχαν πολλοί ειδικευμένοι τεχνίτες (μεταλλουργοί, ξυλουργοί, κεραμοποιοί, ναυπηγοί, αρχιτέκτονες κλπ.). Κάποιοι εργάζονταν σε ιδιωτικά εργαστήρια, οι περισσότεροι όμως και οι καλύτεροι εργάζονταν στα ανακτορικά εργαστήρια.  - ο κύριος όγκος της βιοτεχνικής παραγωγής ελεγχόταν από το φαραώ.  - οι φαραώ αναλάμβαναν την κατασκευή επιβλητικών έργων (ναούς, ανάκτορα, ταφικά μνημεία κλπ.), στα οποία απασχολούνταν ειδικευμένοι τεχνίτες αλλά και πολλοί κάτοικοι. |
| ΕΜΠΟΡΙΟ | - ελεγχόταν σε μεγάλο βαθμό από το φαραώ.  - εξαγωγές πλεονασματικών αγαθών (π.χ. δημητριακά, πάπυροι) και πρώτων υλών (π.χ. χρυσός).  - εισαγωγές ξυλείας, χαλκού, αργύρου κλπ. |
| ΥΠΗΡΕΣΙΕΣ | - απασχολούσαν μεγάλο αριθμό πολιτών.  - η διοίκηση επανδρωνόταν από μορφωμένους πολίτες με ειδικές γνώσεις. Συγκεκριμένα από:  α) ιερείς για την κάλυψη των αναγκών ενός θεοκρατικού κράτους,  β) γραφείς, που γνώριζαν τη δύσκολη ιερογλυφική γραφή,  γ) επαγγελματίες στρατιωτικούς για τη διατήρηση και την επέκταση της αυτοκρατορίας. |

**β) Η πολιτική οργάνωση**

* Είχε θεοκρατικό χαρακτήρα.
* Η οργάνωση του κράτους από τις αρχές ήδη της 3ης χιλιετίας π.Χ. βασιζόταν στην ιδέα της θεοποίησης του φαραώ: πλήθος επιγραφών αναφέρουν το φαραώ ως θεό, ενώ άλλα κείμενα τον αντιμετώπιζαν ως άνθρωπο (θεϊκός ανθρωπομορφισμός).

**ΕΡΓΑΣΙΑ**

Αφού διαβάσεις το παρακάτω απόσπασμα από το ποίημα του Μπέρτολτ Μπρεχτ με τίτλο «Ερωτήσεις ενός εργάτη που διαβάζει», να απαντήσεις στην ερώτηση: Ποιο προβληματισμό θέτει το ποίημα σε σχέση με την ανθρώπινη ιστορία και με ποιον τρόπο συνδέεται αυτός ο προβληματισμός με την ενότητά μας;

*Ποιος έχτισε τη Θήβα την εφτάπυλη;  
Στα βιβλία δεν βρίσκεις παρά των βασιλιάδων τα ονόματα.  
Οι βασιλιάδες κουβάλησαν τ’ αγκωνάρια;*

*Και τη χιλιοκαταστραμμένη Βαβυλώνα,  
ποιος την ξανάχτισε τόσες φορές; Σε τι χαμόσπιτα  
της Λίμας της χρυσόλαμπρης ζούσαν οι οικοδόμοι;*

*Τη νύχτα που το Σινικό τείχος αποτέλειωσαν  
που πήγανε οι χτίστες; Η μεγάλη Ρώμη  
είναι γεμάτη αψίδες θριάμβου. Ποιος τις έστησε; Πάνω σε ποιους  
θριαμβεύσανε οι Καίσαρες; Το Βυζάντιο το χιλιοτραγουδισμένο  
μόνο παλάτια είχε για τους κατοίκους του;*

*Ακόμη και στη μυθική Ατλαντίδα,  
τη νύχτα που την ρούφηξε η θάλασσα,  
τ’ αφεντικά βουλιάζοντας, με ουρλιαχτά τους σκλάβους τους καλούσαν.*

**γ) Η κοινωνία**

Η αιγυπτιακή κοινωνική διάρθρωση ήταν ιεραρχική, υπήρχε όμως, έστω και σε περιορισμένη κλίμακα, κάποια κοινωνική κινητικότητα, ιδιαίτερα στην περίοδο του Νέου Βασιλείου. Με λίγα λόγια, άνθρωποι ταπεινής κοινωνικής προέλευσης μπορούσαν να καταλάβουν σημαντικά αξιώματα.

|  |  |  |
| --- | --- | --- |
| - ενσάρκωνε τον επίγειο θεό και το κράτος.  - ήταν απροσπέλαστος.  - η θέλησή του αποτελούσε νόμο για τους υπηκόους.  - σ’ αυτόν ο λαός εναπέθετε τις ελπίδες του για την επιτυχία των συλλογικών του προσπαθειών. |  | - συγκροτούσαν την τάξη των ισχυρών.  - υπάκουαν στις επιθυμίες του φαραώ κι επέβαλλαν τη θέλησή του στο λαό.  - οι στρατιωτικοί αποτελούσαν ιδιαίτερη κοινωνική ομάδα, στους οποίους ο φαραώ παραχωρούσε εκτάσεις γης για καλλιέργεια. Το επάγγελμά τους ήταν κληρονομικό. |

φαραώ

ιερείς, γραφείς,

επαγγελματίες στρατιωτικοί,

ανώτατοι κρατικοί υπάλληλοι

*ελεύθεροι πολίτες*

*δούλοι*

|  |  |  |  |
| --- | --- | --- | --- |
| - γεωργοί ή τεχνίτες.  - αποτελούσαν το μεγαλύ-τερο μέρος της αιγυπτια-κής κοινωνίας.  - εργάζονταν σκληρά. |  | - είτε προέρχονταν από τους πολέμους είτε αγοράζονταν από τους εμπόρους. | |
|  | ιδιωτικοί δούλοι:  σπανίως ξεπερ-νούσαν τους δύο σε κάθε οικογένεια. | κρατικοί δούλοι:  ανήκαν στο φαραώ και εργάζονταν στα κρατι-κά εργαστήρια, στους ναούς, στα ορυχεία, τα λατομεία. |

**Ο πολιτισμός**

**Η θρησκεία**.

* Πολυθεΐα: από την αρχή της αιγυπτιακής ιστορίας, όταν ακόμα δεν υπήρχε ενιαίο κράτος, η κάθε πόλη είχε το δικό της θεό-προστάτη. Ο φαραώ Αμένοφις Δ΄, ο επονομαζόμενος και Ακενατών, προσπάθησε να εξαλείψει την πολυθεΐα και γι’ αυτό στράφηκε εναντίον των ιερέων και της λατρείας του Άμμωνος και προσπάθησε να επιβάλει τη λατρεία του Ρα, του θεού Ήλιου, ως μοναδικού θεού => αντίδραση του ιερατείου => ο φαραώ απέτυχε.
* Παρουσίαζαν τους θεούς τους με ανθρώπινο σώμα και κεφάλι κάποιου ζώου.
* Ο μεγαλύτερος θεός ήταν ο Ρα, ο θεός Ήλιος, τον οποίο εκπροσωπούσε ο φαραώ στη γη.
* Άλλοι δημοφιλείς θεοί: η Ίσις, ο Όσιρις και ο Ώρος.
* Διαδεδομένη σε όλα τα κοινωνικά στρώματα πίστη ότι η ζωή συνεχίζεται και μετά το θάνατο, εάν δεν καταστρεφόταν το σώμα του νεκρού

=> ταρίχευαν τους νεκρούς και τους έθαβαν σε ταφικά μνημεία μαζί με διάφορα σκεύη και πλούτη => συστηματική τυμβωρυχία ήδη από την αρχαιότητα.

=> ανάπτυξη επιστημών και τεχνών.

**Η γραφή**.

* Από την 4η χιλιετία π.Χ. χρησιμοποιούσαν τα ιερογλυφικά = ένδειξη υψηλού πολιτιστικού επιπέδου.
* Δύσκολη η εκμάθηση της ιερογλυφικής γραφής => ανάγκη για εξειδικευμένους γραφείς, που σταδιοδρομούσαν ως δημόσιοι υπάλληλοι => αποκτούσαν κύρος.
* Αποκρυπτογράφηση των ιερογλυφικών από τον Γάλλο αιγυπτιολόγο J. Champollion. Το 1822 διάβασε τη στήλη της Ροζέτας, η οποία περιέχει το κείμενο μιας τρίγλωσσης επιγραφής (σε ιερογλυφικά, αε απλοποιημένα ιερογλυφικά της ελληνιστικής περιόδου και σε ελληνικά), που υμνούσε τον Πτολεμαίο Ε΄, βασιλιά της Αιγύπτου.
* Οι γραφείς κατέγραψαν σε παπύρους τα έργα και τη δράση των φαραώ, ενώ τοίχοι πολλών μνημείων, ναών και τάφων ήταν καλυμμένοι από ιερογλυφικά που σχεδίασαν ειδικευμένοι τεχνίτες με την καθοδήγηση των γραφέων.

**Τα γράμματα**.

* Τα περισσότερα αιγυπτιακά κείμενα αναφέρονται στη δράση και τα κατορθώματα των φαραώ.
* Τα λογοτεχνικά κείμενα είναι ελάχιστα εξαιτίας ίσως της δυσκολίας της γραφής. Όσα διατηρήθηκαν είναι ποιήματα θρησκευτικού και λυρικού περιεχομένου αλλά και λαϊκές διηγήσεις.

**Οι επιστήμες**.

* Ανάπτυξη αστρονομίας λόγω ανάγκης παρακολούθησης των πλημμυρών του Νείλου και της κίνησης των αστέρων: καθιέρωση του ημερολογίου των 365 ημερών, χωρισμός του έτους σε μήνες και εβδομάδες, προσδιορισμός της ώρας βάσει της ηλιακής σκιάς.
* Ανάπτυξη πρακτικής γεωμετρίας λόγω ανάγκης μέτρησης των καλλιεργήσιμων εκτάσεων γης που χάνονταν με τις πλημμύρες.
* Ανάπτυξη μαθηματικών, όπως μπορούμε να εικάσουμε από την κατασκευή των πυραμίδων.
* Ανάπτυξη ανατομίας και ιατρικής λόγω ταρίχευσης των νεκρών. Η φήμη των γιατρών της Αιγύπτου ήταν μεγάλη ακόμα και στον ελληνικό κόσμο. Από κείμενα παπύρων που έχουν διασωθεί, διαβάζουμε για διαγνώσεις που έκαναν και τρόπους θεραπείας που εφάρμοζαν.

**Οι τέχνες**.

* Βρίσκονταν στην υπηρεσία των φαραώ. Σκοπός των καλλιτεχνών ήταν να προβάλουν τη ζωή και τη δράση των φαραώ.
* Η αρχιτεκτονική: οι αχανείς επίπεδες επιφάνειες και η ανάγκη των ηγεμόνων να επιβληθούν μέσω των έργων οδήγησαν στην κατασκευή μνημείων που επιβάλλονταν με τον όγκο τους, όπως οι πυραμίδες του Χέοπος, του Χεφρήνος και του Μυκερίνου στην Γκίζα και οι μεγάλοι ναοί στο Λούξορ και το Καρνάκ με πλήθος κιόνων που στήριζαν περιστύλια και υπόστυλες αίθουσες.
* Γλυπτική και ζωγραφική: οι επιφάνειες των περισσότερων ναών αλλά και των νεκρικών θαλάμων των τάφων ήταν γεμάτες με παραστάσεις ζωγραφιστές ή ανάγλυφες που εξιστορούσαν τη δράση των φαραώ αλλά και πτυχές της καθημερινής ζωής

& μεγάλα σε διαστάσεις αγάλματα που διακοσμούσαν ναούς και ταφικά μνημεία

& μικρότερα αγάλματα από ξύλο ή πέτρα

& έργα μικροτεχνίας κατασκευασμένα από μέταλλα, πολύτιμους ή ημιπολύτιμους λίθους.

**ΕΛΛΗΝΙΚΗ ΠΡΟΪΣΤΟΡΙΑ**

**Ο ΜΥΚΗΝΑΪΚΟΣ ΠΟΛΙΤΙΣΜΟΣ**

* Ήταν ο πρώτος μεγάλος ελληνικός πολιτισμός.
* πότε αναπτύχθηκε; κατά την ύστερη εποχή του χαλκού (1600-1100 π.Χ.).
* πού αναπτύχθηκε; στην ηπειρωτική Ελλάδα.
* γιατί ονομάστηκε έτσι; γιατί το σπουδαιότερο κέντρο του ήταν η «πολύχρυσος Μυκήνη».
* ποιοι τον δημιούργησαν; ελληνικά φύλα, γνωστά στις πηγές με ποικίλα ονόματα (Αχαιοί, Δαναοί, Ίωνες, Αργείοι κ.ά.).

**Η χώρα**

* Τα ελληνικά φύλα πρώτα παγίωσαν τις εγκαταστάσεις τους στην ηπειρωτική χώρα και μετά δέχτηκαν τις επιδράσεις των άλλων αιγαιακών πολιτισμών, ιδιαίτερα του μινωικού. Στη συνέχεια εξαπλώθηκαν στο Αιγαίο (στα νησιά, την Κρήτη και στις ακτές της Μ. Ασίας). Την περίοδο της μεγάλης ακμής ξεπέρασαν τα όρια του Αιγαίου και εγκαταστάθηκαν, άλλοτε μόνιμα και άλλοτε περιστασιακά, στην Κύπρο και στις ανατολικές ακτές της Μεσογείου.
* Τα σπουδαιότερα κέντρα του μυκηναϊκού κόσμου ήταν:

α) Μυκήνες, Άργος, Τίρυνθα στην Αργολίδα,

β) Πύλος στη Μεσσηνία,

γ) Αμύκλες στη Λακωνία,

δ) Ορχομενός, Θήβα και Γλας στη Βοιωτία,

ε) Αθήνα, Ελευσίνα, Μαραθώνας στην Αττική,

στ) Ιωλκός στη Θεσσαλία.

* Τα περισσότερα κέντρα είχαν ιδρυθεί σε θέσεις που διευκόλυναν την εποπτεία μεγάλης σε έκταση περιοχής. Η ίδρυσή τους συνδυαζόταν συνήθως με την κατασκευή ανακτόρου και ισχυρής οχύρωσης.

**Οι πηγές**

α)ταομηρικά έπη: αρχικά πίστευαν ότι οι πληροφορίες των επών ήταν δημιουργήματα της φαντασίας του Ομήρου. Ωστόσο, επιβεβαιώθηκαν όταν ένας πλούσιος έμπορος, ο Heinrich Schliemann (Ερίκος Σλήμαν), έφερε στο φως τις Μυκήνες (1876).

β)αρχαιολογικές έρευνες.

γ) η αποκρυπτογράφηση της γραμμικής Β΄ γραφήςαπό τους Μ. Ventris και J. Chadwick (1952).

- η γραφή βρέθηκε σε πινακίδες της Πύλου, της Κνωσού, των Μυκηνών και της Θήβας, που είχαν λογιστικό περιεχόμενο. Ήταν δηλαδή κατάλογοι αντικειμένων και περιουσιακών στοιχείων ηγεμόνων ή εμπόρων.

- χρησιμοποιούνταν από ειδικευμένους γραφείς των ανακτόρων.

- ήταν συλλαβική γραφή, δηλαδή κάθε σύμβολο αντιστοιχούσε σε μία συλλαβή.

- ήταν ελληνική γραφή, καθώς τα σύμβολά της αποδίδουν λεξεις της ελληνικής γλώσσας.

- οι πινακίδες περιέχουν ονόματα θεών και ανθρώπων, γνωστών από τα ομηρικά έπη.

- στις πινακίδες δεν έχει βρεθεί ένα συνεχές κείμενο.

Η ιστορική επιστήμη εντάσσει το μυκηναϊκό πολιτισμό εν μέρει στην ελληνική *προϊστορία*ή, για την ακρίβεια, θεωρεί ότι αποτελεί την *ελληνική πρωτο-ιστορία*.

**Οικονομική και κοινωνική οργάνωση του μυκηναϊκού κόσμου**

Την κλειστή αγροτική οικονομία των οικισμών της μέσης εποχής του χαλκού ακολούθησε μία αξιόλογη εμπορική ανάπτυξη, ιδιαίτερα μετά το 1500 π.Χ.

=> οικοδόμηση μεγάρων σε οχυρωμένες ακροπόλεις.

=> έξοδος των Μυκηναίων στο Αιγαίο.

Επίκεντρο των οικονομικών δραστηριοτήτων ήταν τα μέγαρα.

ΚΟΙΝΩΝΙΚΗ ΔΙΑΡΘΡΩΣΗ:

Α) Ο άνακτας / ηγεμόνας κάθε ανακτόρου διαχειριζόταν τον πλούτο της περιοχής την οποία εξουσίαζε. Ήταν πολιτικός και στρατιωτικός αρχηγός με δικαστική και θρησκευτική εξουσία.

Β) Ευγενείς, ιερείς και επαγγελματίες στρατιώτες. Δεν υπάρχει καμία ένδειξη για ύπαρξη θεοκρατικής οργάνωσης και ισχυρού ιερατείου.

Γ) Η πλειονότητα των υπηκόων ασχολούνταν με τη γεωργία και την κτηνοτροφία + πολυάριθμοι ειδικευμένοι τεχνίτες (κεραμουργοί, ξυλουργοί, ναυπηγοί, χαλκουργοί, χρυσοχόοι, αρωματοποιοί, γιατροί κ.ά.) + και πολυάριθμοι έμποροι και ναυτικοί.

Δ) Στη βάση της κοινωνικής πυραμίδας βρίσκονταν οι δούλοι. Ήταν υπηρέτες που εργάζονταν για τον ηγεμόνα, τους αξιωματούχους, τους ιερείς και τους απλούς πολίτες.

**Πολιτική οργάνωση** **του μυκηναϊκού κόσμου**

Παρά τα κοινά χαρακτηριστικά που παρουσιάζει ο μυκηναϊκός κόσμος και την πολιτιστική του συνοχή, φαίνεται ότι δεν οργανώθηκε ένα ενιαίο κράτος.

Έχει διατυπωθεί η άποψη ότι η χώρα πρέπει να ήταν χωρισμένη σε τέσσερα ή πέντε μεγαλύτερα και άλλα τόσα περίπου μικρότερα «ομοσπονδιακά» κράτη, αντίστοιχα προς τα μεγάλα ανάκτορα.

Είναι πιθανό τα επιμέρους μυκηναϊκά κράτη να ήταν υποτελή στο μεγαλύτερο ανακτορικό κέντρο, τις Μυκήνες.

Για την οργάνωση κάθε μυκηναϊκού κράτους δε διαθέτουμε επαρκή στοιχεία, με εξαίρεση τις πληροφορίες που μας δίνουν οι πινακίδες από το ανάκτορο της Πύλου:

α)*άνακτας*(wa-na-ka)= ανώτατος άρχοντας· ήταν ο κύριος του ανακτόρου απ’ όπου πήγαζε κάθε εξουσία.

β)*λααγέτας*(ra-wa-ke-ta) [από το λαός + ἡγοῦμαι]= υποτελείς στον άνακτα τοπικοί άρχοντες και διοικητές περιφερειών.

γ) *επέτες*(e-qe-ta) [από το ἕπομαι]= ακόλουθοι, που ανήκαν στην τάξη των ευγενών.

δ)*τελεστές*(tereta)= σημαντικά πρόσωπα στην περιφερειακή διοίκηση.

ε)*βασιλεύς*(qa-si-re-u)= ο επικεφαλής μιας οποιασδήποτε ομάδας (π.χ. μιας ομάδας χαλκουργών). Ο τίτλος αυτός ήταν λιγότερο τιμητικός σε σχέση με τους προηγούμενους. Στους επόμενους αιώνες (βλ. ομηρικά έπη) η λέξη «βασιλεύς» θα δηλώνει τον ανώτατο άρχοντα.

**Η εξάπλωση του μυκηναϊκού κόσμου**

*Η κύρια πηγή πλούτου και ανάπτυξης του μυκηναϊκού κόσμου ήταν το εμπόριο, η άσκηση του οποίου έστρεψε τους Μυκηναίους στη θάλασσα.*

α) στην ΚΡΗΤΗ και στο ΑΙΓΑΙΟ

* Μέχρι τα μέσα του 15ου αι. π.Χ. ηγετικό ρόλο στο Αιγαίο έπαιζαν οι Κρήτες.
* Στα τέλη του ίδιου αιώνα οι Μυκηναίοι κυριάρχησαν στην Κρήτη, κατέλαβαν την Κνωσό, εκτόπισαν από το Αιγαίο τους Κρήτες και επέβαλαν τη δική τους θαλασσοκρατία.
* Ύπαρξη μυκηναϊκών εγκαταστάσεων ή εμπορικών σταθμών σ’ όλο το Αιγαίο.

*Τον 14ο και 13ο αι. π.Χ. η εξάπλωση των Μυκηναίων επεκτείνεται πέρα από το Αιγαίο.*

β) στην ΚΥΠΡΟ

* Ανήκε αρχικά στη σφαίρα επιρροής των Φοινίκων και των Αιγυπτίων.
* Οι Μυκηναίοι την αποίκισαν συστηματικά τον 13ο αι. π.Χ., συμβάλλοντας στον εξελληνισμό της.

γ) στη ΦΟΙΝΙΚΗ

* οι Μυκηναίοι ίδρυσαν παροικία στη φοινικική πόλη Ουγκαρίτ.

δ) στην ΠΑΛΑΙΣΤΙΝΗ

* Οι Μυκηναίοι επέκτειναν και εκεί τις εμπορικές τους δραστηριότητες.

ε) στην ΑΙΓΥΠΤΟ

* Οι Μυκηναίοι επέκτειναν και εκεί τις εμπορικές τους δραστηριότητες.
* Αιγυπτιακές επιγραφές αναφέρονται στους «Αχαϊβάσα» (Αχαιοί) οι οποίοι εισέβαλαν μαζί με τους λαούς της θάλασσας στην Αίγυπτο στις αρχές του 12ου αι. π.Χ. Πιθανότατα αυτοί ήταν Μυκηναίοι.

στ) στη χώρα των ΧΕΤΤΑΙΩΝ

* Πληροφορίες μας δίνουν οι χεττιτικές πηγές.
* Οι σχέσεις μεταξύ Αχαιών και Χετταίων ήταν φιλικές: πινακίδες που βρέθηκαν στη Χαττούσα αναφέρονται με τιμητικό τρόπο στο βασιλιά των *«Αχιγιάβα»*, τον οποίο ο βασιλιάς των Χετταίων αποκαλεί αδελφό. Είναι πιθανό πίσω από τους Αχιγιάβα των πινακίδων να βρίσκονται οι Αχαιοί.
* Ωστόσο, υπήρχαν και περίοδοι κατά τις οποίες ο Χετταίος βασιλιάς κάνει παράπονα στον αδελφό του για τις επιδρομές των Αχιγιάβα στη χώρα του.

στ) στη ΔΥΤΙΚΗ ΜΕΣΟΓΕΙΟ

* Μυκηναϊκά προϊόντα έχουν βρεθεί στην ιταλική χερσόνησο, τη Σικελία, τη Σαρδηνία και τις ανατολικές ακτές της Ισπανίας.

ζ) στον ΕΥΞΕΙΝΟ ΠΟΝΤΟ

* Οι Μυκηναίοι διατηρούσαν επαφές με τον Εύξεινο Πόντο, απ’ όπου προμηθεύονταν πρώτες ύλες και κυρίως μέταλλα.
* Τρωική εκστρατεία: με αυτήν οι Αχαιοί ίσως να επιδίωκαν τον έλεγχο των στενών του Ελλήσποντου. Η αρχαία ελληνική παράδοση τοποθετεί το γεγονός στα 1184 π.Χ., την εποχή δηλαδή που αρχίζει η κρίση του μυκηναϊκού κόσμου. Το πιθανότερο είναι να συνέβη προς τα τέλη του 13ου αι. π.Χ., όταν οι Μυκηναίοι βρίσκονταν στο απόγειο της δύναμής τους. Η έλλειψη μυκηναϊκής εγκατάστασης στην περιοχή της Τρωάδας μας οδηγεί στη σκέψη ότι λόγοι ανασφάλειας οδήγησαν τους Έλληνες στο δρόμο της επιστροφής για τις πατρίδες τους. Πάντως, τον πανελλήνιο χαρακτήρα της τρωικής εκστρατείας οι Έλληνες είχαν ήδη συνειδητοποιήσει από την αρχαιότητα.

Η εξάπλωση των Μυκηναίων κατά το 14ο και 13ο αι. π.Χ. και η οικονομική τους ανάπτυξη είναι στοιχεία που επιβεβαιώνουν τη σημασία του εμπορίου για το μυκηναϊκό κόσμο.

**Η παρακμή**

αίτια

1) *Αναστατώσεις στην ευρύτερη περιοχή* => οι εμπορικές επαφές με τις χώρες της Ανατολής γίνονται πια με δυσκολία.

α) το χεττιτικό κράτος καταλύθηκε.

β) στις αρχές του 12ου αιώνα γίνονταν συνεχείς επιθέσεις στην Κύπρο, στις ανατολικές ακτές της Μεσογείου και στην Αίγυπτο από τους «λαούς της θάλασσας», ανάμεσα στους οποίους περιλαμβάνονταν, κατά τις αιγυπτιακές μαρτυρίες, και οι Αχαϊβάσα (Αχαιοί;) => καταστροφές =>

=> οικονομική αποδυνάμωση της ευρύτερης περιοχής & τερματισμός των εμπορικών επαφών & απώλεια των αγορών της Ανατολής για τους Μυκηναίους

=> παρακμή μυκηναϊκού κόσμου, αν και το Αιγαίο και τα μυκηναϊκά κέντρα δε θίχτηκαν άμεσα από τις επιθέσεις αυτές.

2) *πιθανές εσωτερικές διενέξεις.*

3) *πιθανές δυναστικές έριδες.*

4) *πιθανές συγκρούσεις ανάμεσα στα μυκηναϊκά κέντρα.*

[5) *η κάθοδος των Δωριέων*: η θεωρία αυτή θεωρείται πια ξεπερασμένη.]

**Ο πολιτισμός**

Ο μυκηναϊκός κόσμος, αν και ήταν πολιτικά διασπασμένος, παρουσιάζει ωστόσο **ενοποιητικά χαρακτηριστικά** που επιβεβαιώνουν την πολιτιστική του συνοχή:

1. Η κοινή γλώσσα. Είναι η πρώιμη μορφή της ελληνικής γλώσσας που μαρτυρείται από την ανάγνωση των πινακίδων της γραμμικής Β΄ γραφής.
2. Οι κοινές θρησκευτικές δοξασίες. Παρουσιάζονται οι πρώτες λατρείες και τα ονόματα θεοτήτων, που αργότερα συνέθεσαν το ελληνικό ολυμπιακό πάνθεον.
3. Η ομοιομορφία σε όλες τις πτυχές του υλικού βίου (έργα τέχνης, πολεμικός εξοπλισμός, ενδυμασία, καλλωπισμός).

Η **μυκηναϊκή τέχνη**, σε αντίθεση με τη μινωική, έχει χαρακτηριστικά αυστηρής συγκρότησης. Οι τεχνίτες και οι καλλιτέχνες εξαρτιόνταν στην πλειονότητά τους από τα ανάκτορα και εξυπηρετούσαν τις ανακτορικές ανάγκες, ιδεολογικά και αισθητικά.

**Δείγματα της μυκηναϊκής αρχιτεκτονικής**:

α) οι οχυρωμένες ακροπόλεις με τα ανάκτορα. Το ανάκτορο οικοδομούνταν σε επιλεγμένη θέση, περιβαλλόταν με ισχυρό τείχος και ήταν απλό στη δομή του. Πυρήνας του ήταν το μέγαρο, ένα απλό ορθογώνιο οικοδόμημα που αποτελούνταν από τρία μέρη:

1) έναν ανοικτό χώρο μπροστά που επικοινωνεί με μια μεγάλη αυλή,

2) έναν προθάλαμο, τον πρόδομο,

3) το κυρίως μέγαρο με μια μεγάλη εστία στο κέντρο και τέσσερις κίονες γύρω από αυτή για τη στήριξη της οροφής. Στη δεξιά πλευρά αυτής της αίθουσας πρέπει να ήταν τοποθετημένος ο θρόνος.

Αριστερά και δεξιά από την αυλή και το μέγαρο απλώνονταν πολλά διαμερίσματα.

β) οι ταφικές κατασκευές. Από τις ταφικές κατασκευές, οι θολωτοί τάφοι αποτελούν το σημαντικότερο επίτευγμα της μυκηναϊκής αρχιτεκτονικής. Χαρακτηριστικά:

- μακρύς διάδρομος με κτιστές τις πλευρές του.

- εισοδος μεγάλη με ξύλινη θύρα και με τριγωνική απόληξη στο επάνω μέρος.

- ένας θάλαμος εξ ολοκλήρου κτιστός σε σχήμα κυψέλης.

- μετά την ταφή του νεκρού, όλος ο θάλαμος και ο διάδρομος καλύπτονταν με χώμα με αποτέλεσμα να μοιάζει με μικρό λόφο.

Το σπουδαιότερο δείγμα θολωτού τάφου είναι ο «θησαυρός του Ατρέως» στις Μυκήνες.

**τοιχογραφίες** που διακοσμούσαν τα ανάκτορα + **αγγειογραφικές παραστάσεις**: υποδηλώνουν εργασία έμπειρων καλλιτεχνών, που στην αρχή είχαν δεχτεί τη μινωική επιρροή. Ωστόσο, η μινωική φυσιοκρατία περιορίστηκε και οι σκηνές από τη φύση αντικαταστάθηκαν από τελετουργικές σκηνές και κυρίως από πολεμικές ή σκηνές κυνηγιού. Το 12ο αι. π.Χ. τα φυτικά και τα ζωικά θέματα σχηματοποιήθηκαν, έχασαν την υπόστασή τους και έγιναν απλά διακοσμητικά σχέδια.

Οι αντιλήψεις των Μυκηναίων και ο τρόπος που ζούσαν επηρέασαν την αισθητική τους και δημιούργησαν το μυκηναϊκό καλλιτεχνικό ύφος.

**Η Ομηρική εποχή (1100-750 π.Χ.)**

* Μεταβατική περίοδος αναστατώσεων και πληθυσμιακών μετακινήσεων, στη διάρκεια της οποίας τα ελληνικά φύλα απέκτησαν τις μόνιμες εγκαταστάσεις τους στις δύο πλευρές του Αιγαίου.
* Η ομηρική περίοδος έχει χαρακτηριστεί και ως ελληνικός μεσαίωναςή σκοτεινοί χρόνοι, γιατί παλαιότερα τη θεωρούσαν εποχή παρακμής και γιατί οι γνώσεις μας γι’ αυτήν ήταν περιορισμένες. Σήμερα η ιστορική έρευνα μιλάει πλέον για μια περίοδο ανασυγκρότησης, στη διάρκεια της οποίας τέθηκαν τα θεμέλια του ελληνικού πολιτισμού.
* Βασικές πηγές πληροφοριών για την περίοδο αυτή:

α)ομηρικά έπη

β) αρχαιολογική έρευνα

**Ο πρώτος ελληνικός αποικισμός**.

πότε; από τα μέσα περίπου του 11ου αι. π.Χ. μέχρι και τον 9ο αι. π.Χ.

πώς; κατά φυλετικές ομάδες (Αιολείς, Ίωνες, Δωριείς)

πού; στις δυτικές ακτές της Μ. Ασίας και στα κοντινά νησιά

|  |  |  |  |
| --- | --- | --- | --- |
| ποιοι; | από | προς |  |
| Αιολείς | Θεσσαλία | ΒΑ Αιγαίο (Τένεδος, Λέσβος, απέναντι παράλια της Μ. Ασίας) | **-** η περιοχή στην οποία εγκαταστά-θηκαν ονομάστηκε **Αιολίς**. |
| Ίωνες | ΒΑ Πελοπόννησο, Αττική, Εύβοια | Σάμο, Χίο και απέναντι ακτές της Μ. Ασίας, μέσω Κυκλάδων | **-** κατά την πορεία τους συμπαρέ-συραν, όπως λέει ο Ηρόδοτος, και «*ἄλλα ἔθνεα πολλά*» (π.χ. Δρύοπες, Μολοσσούς, Αρκάδες, Φωκείς, Μάγνη-τες κτλ.).  **-** η περιοχή στην οποία εγκαταστά-θηκαν ονομάστηκε **Ιωνία**.  **-** ίδρυσαν δώδεκα νέες πόλεις και συγκρότησαν θρησκευτική ένωση, το **Πανιώνιο**, με κέντρο το ιερό του Πο-σειδώνα, στο ακρωτήριο της Μυκάλης. |
| Δωριείς | Λακωνία, Επίδαυρο, Τροιζήνα | Μήλο, Θήρα, Κρήτη, Ρόδο, Κω και ΝΔ ακτές της Μ. Ασίας | **-** δεν μετακινήθηκαν ως προσφυγικές ομάδες, πιεζόμενες από άλλα φύλα.  **-** πρόκειται μάλλον για τις πρώτες δω-ρικές ομάδες που γνώρισαν τη θάλασ-σα.  **-** **δωρική εξάπολη**: οι πόλεις Ιαλυ-σός, Κάμιρος και Λίνδος της Ρόδου, η πόλη της Κω, καθώς και η Κνίδος και η Αλικαρνασσός στη Μ. Ασία συγκρό-τησαν θρησκευτική ένωση με κέντρο το ιερό του Απόλλωνα, στο Τριόπιο ακρωτήριο της Κνίδου. |

* Όλα τα ελληνικά φύλα που μετανάστευσαν απέκτησαν μόνιμη εγκατάσταση στους νέους τόπους και προοδευτικά επεκτάθηκαν στην ενδοχώρα. Η εξάπλωση των Ιώνων έγινε προοδευτικά σε βάρος των άλλων φύλων, με αποτέλεσμα ολόκληρη η δυτική ακτή της Μ. Ασίας να γίνει γνωστή με το όνομα **Ιωνία**.
* Σε ορισμένες περιπτώσεις αναμείχθηκαν μεταξύ τους αλλά και με τους γηγενείς πληθυσμούς.



**Οικονομική, κοινωνική και πολιτική οργάνωση στην ομηρική εποχή.**

**α) Η οικονομία**.

* Κύρια πηγή οικονομικής ανάπτυξης ήταν η γη.
* Η παραγωγή στηριζόταν σε μια μορφή κλειστής αγροτικής οικονομίας.
* Ο οίκος: αποτελούνταν από τα μέλη μιας οικογένειας, μαζί με άλλα άτομα που εξαρτιόνταν οικονομικά από την οικογένεια. Αυτοί επιτελούσαν όλες τις παραγωγικές εργασίες.
* Δεν υπήρχε εργασιακή ειδίκευση σε μεγάλη κλίμακα και κατ’ επέκταση δεν υπήρχε βιοτεχνική ανάπτυξη.
* Όλα τα παραγόμενα αγαθά, κυρίως γεωργικά και κτηνοτροφικά, καταναλώνονταν στο πλαίσιο του οίκου.
* Πολλές φορές παρουσιαζόταν έλλειψη αγαθών, τα οποία αναπληρώνονταν με: α) το περιορισμένο ανταλλακτικό εμπόριο μεταξύ των οίκων, β) την ανταλλαγή δώρων, γ) τον πόλεμο και δ) την πειρατεία.
* Μέτρο αναφοράς για την αξιολόγηση των ανταλλασσόμενων αγαθών ήταν το βόδι ή τα δέρματα ζώων, τα μέταλλα και οι δούλοι.
* Την εποχή αυτή το εξωτερικό εμπόριο (κυρίως προμήθεια μετάλλων και δούλων) διεξαγόταν από τους Φοίνικες.

**β) Η κοινωνία**.

* Ο οίκος φαίνεται πως λειτούργησε ως μονάδα κοινωνικής συγκρότησης.
* Κοινωνική συγκρότηση:

α) **οι άριστοι** (ευγενείς) = τα μέλη του οίκου, που συνδέονταν με συγγενικούς δεσμούς. Αυτοί γίνονταν κάτοχοι της γης και αποκτούσαν οικονομική ισχύ. Τους γνωρίζουμε από τις διηγήσεις του Ομήρου.

β) **το** **πλήθος**: ζούσαν στο πλαίσιο του οίκου αλλά δεν είχαν άμεσους συγγενικούς δεσμούς με τους ευγενείς. Αποτελούσαν μια πολυάριθμη κοινωνική ομάδα.

γ) **οι** **δημιουργοί**: ήταν αυτοί που ασκούσαν μια εξειδικευμένη εργασία για να καλύψουν τις ανάγκες μιας κοινότητας που περιλάμβανε τους οίκους μιας περιοχής (π.χ. ξυλουργοί, αγγειοπλάστες, χαλκουργοί κ.ά.). Ήταν ανεξάρτητοι από τον οίκο αλλά οικονομικά εξαρτώμενοι από τους οίκους μιας ευρύτερης περιοχής.

δ) **οι δούλοι**: αποτελούσαν περιουσιακό στοιχείο του οίκου και οι περισσότεροι είχαν αποκτηθεί από τους πολέμους ή την πειρατεία.

**γ) Η πολιτική οργάνωση**.

* Οι πρώτες ελληνικές κοινωνίες αποτέλεσαν φυλετικά κράτη, δηλαδή οργανώθηκαν με φυλετικά κριτήρια. Κάθε φύλο διαρθρωνόταν σε φυλές, φ(ρ)ατρίες και γένη με βάση τους συγγενικούς δεσμούς. Κάθε φύλο μπορούσε να αποτελέσει ένα κράτος. Φυλετικό κράτος επίσης μπορούσε να προκύψει από τη διάσπαση ενός φύλου ή ακόμα από την ένωση περισσοτέρων φυλών του ίδιου φύλου.
* Όταν τα φύλα απέκτησαν μόνιμες εγκαταστάσεις, οι φυλετικοί αρχηγοί της εποχής των μετακινήσεων εξελίχθηκαν σε κληρονομικούς βασιλείς, προκειμένου να αντιμετωπιστούν τα διάφορα προβλήματα.
* Στο πλαίσιο των ομηρικών κοινωνιών διαμορφώθηκαν όλοι εκείνοι οι θεσμοί που οδήγησαν από τα μέσα του 8ου αι. π.Χ. στην πολιτική συγκρότηση των ελληνικών κοινωνιών.
* πολιτικοί θεσμοί:

**α) κληρονομικός βασιλιάς**: ήταν αρχηγός του στρατού σε εποχή πολέμου και κυβερνήτης με θρησκευτική και δικαστική εξουσία σε περίοδο ειρήνης.

**β) βουλή των γερόντων**: συμβούλιο, δίπλα στο βασιλιά, αποτελούμενο από τους αρχηγούς των ισχυρών γενών, οι οποίοι ονομάζονταν και αυτοί βασιλείς. Το συμβούλιο αυτό των ευγενών βαθμιαία περιόρισε τη βασιλική εξουσία.

**γ) εκκλησία του δήμου**: συνέλευση του πλήθους, κυρίως των πολεμιστών, που συγκαλούνταν από τον βασιλιά, όταν έπρεπε να πάρει κάποια σημαντική απόφαση.

**Ο πολιτισμός στην ομηρική εποχή**.

ΓΡΑΦΗ:

* Μετά την πτώση των μυκηναϊκών ανακτόρων η γραμμική Β΄ γραφή λησμονήθηκε.
* Για τρεις περίπου αιώνες οι Έλληνες δε χρησιμοποίησαν γραφή.
* Στα τέλη του 9ου αι. π.Χ. ή στις αρχές του 8ου αι. π.Χ. επανεμφανίζεται η γραφή στον ελλαδικό χώρο. Πρόκειται για την ελληνική **αλφαβητική γραφή**:
* τα σύμβολά της δεν αποδίδουν συλλαβές αλλά φθόγγους.
* προέκυψε κατά τρόπο αφομοιωτικό από το φοινικικό αλφάβητο, δηλαδή οι Έλληνες προσάρμοσαν τα σύμβολα στις φωνητικές αξίες της ελληνικής γλώσσας και επιπλέον πρόσθεσαν τα φωνήεντα που έλειπαν από το φοινικικό αλφάβητο. Άρα, οι Έλληνες έγιναν οι δημιουργοί του πρώτου πραγματικού αλφαβήτου.

ΘΡΗΣΚΕΙΑ:

* Τότε δημιουργήθηκαν τα πρώτα **ιερά**, τα οποία σταδιακά απέκτησαν πανελλήνιο χαρακτήρα.
* Παράλληλα με τις τοπικές λατρείες παγιώθηκε το ολυμπιακό **δωδεκάθεο**.

ΕΠΙΚΗ ΠΟΙΗΣΗ:

* Τραγούδια με ηρωικό περιεχόμενο πρέπει να είχαν δημιουργηθεί από τη μυκηναϊκή ήδη εποχή. Αυτά φαίνεται ότι αποτέλεσαν το υπόβαθρο για την ανάπτυξη της επικής ποίησης στη Μ. Ασία.
* Η επική ποίηση είχε προφορικό χαρακτήρα. Οι ραψωδοί τραγουδούσαν τα έπη προσθέτοντας πολλές φορές καινούργια στοιχεία για να διασκεδάσουν το λαό στα πανηγύρια ή τους ευγενείς στα μέγαρά τους.
* Η παράδοση θέλει ως δημιουργό της Ιλιάδας και της Οδύσσειας τον Όμηρο. Η πρώτη συντέθηκε πιθανότητα στα μέσα περίπου του 8ου αι. π.Χ., ενώ η δεύτερη στα τέλη του 8ου αι. π.Χ. ή στις αρχές του 7ου.

ΚΕΡΑΜΙΚΗ-ΜΙΚΡΟΤΕΧΝΙΑ:

* Η τέχνη των ομηρικών χρόνων αλλά και η ίδια η εποχή ονομάστηκε συμβατικά από τους ερευνητές **γεωμετρική**, γιατί χρησιμοποιούνταν γεωμετρικά σχέδια στη διακόσμηση των αγγείων αλλά και στην κατασκευή των έργων της μικροτεχνίας.

**ΑΡΧΑΪΚΗ ΕΠΟΧΗ (750-480 π.Χ.)**

χρονικά όρια: 750-480 π.Χ.

γενικά φαινόμενα της εποχής:

α) εποχή της προετοιμασίας και των απαρχών της οικονομικής, πολιτικής και πολιτιστικής εξέλιξης του ελληνικού κόσμου.

β) οικονομικοκοινωνική κρίση στα τέλη της ομηρικής εποχής -> αντιμετωπίστηκε από τα μέσα του 8ου αι. π.Χ. στο πλαίσιο των πόλεων-κρατών και με την ίδρυση αποικιών (δεύτερος ελληνικός αποικισμός).

γ) 7ος και 6ος αι. = εποχή πνευματικών αναζητήσεων και διαμόρφωσης του αρχαίου ελληνικού πολιτισμού.

δ) η αρχαϊκή εποχή τελειώνει με τους αγώνες των Ελλήνων εναντίον των «βαρβάρων» (Περσών) -> οι Έλληνες νίκησαν -> αποτελέσματα:

- οι Έλληνες ενίσχυσαν την εθνική τους συνείδηση,

- οι Έλληνες επικύρωσαν την αποτελεσματικότητα της πόλης-κράτους.

**Η γένεση της πόλης-κράτους**.

συστατικά στοιχεία της πόλης-κράτους:

α) ένας χώρος, κέντρο άσκησης της εξουσίας. Αποτελείται από:

- την πόλη (***πόλις*** ή ***άστυ***): συνήθως τειχισμένη.

- την ευρύτερη περιοχή της πόλης (***ύπαιθρος χώρα***): καλλιεργήσιμη με διάσπαρτους μικρότερους οικισμούς, τις κώμες.

β) οργανωμένη κοινότητα ανθρώπων κάτω από μια εξουσία με στόχο την αντιμετώπιση των κοινών προβλημάτων: οι κάτοικοι της πόλης-κράτους ονομάζονταν ***πολίτες*** και συμμετείχαν στη διαχείριση των κοινών και στη λήψη των αποφάσεων, σε μικρότερο ή μεγαλύτερο βαθμό.

γ) ***το πολίτευμα***= ο τρόπος άσκησης της εξουσίας και ο βαθμός συμμετοχής των πολιτών σ’ αυτήν.

δ) τρεις βασικές επιδιώξεις των πολιτών & προϋποθέσεις ύπαρξης της πόλης-κράτους:

- ***ελευθερία***: οι πολίτες αγωνίζονταν για την υπεράσπιση της ελευθερίας της πόλης.

- ***αυτονομία***: οι πολίτες συνέβαλλαν στη διακυβέρνηση με νόμους που οι ίδιοι είχαν θεσπίσει.

- ***αυτάρκεια***: οι πολίτες συμμετείχαν στην παραγωγή, για να καλύψουν τις δικές τους ανάγκες και της πόλης.

**Η σημασία του θεσμού της πόλης-κράτους.**

Τρεις βασικές επιδιώξεις των πολιτών (ελευθερία, αυτάρκεια, αυτονομία) -> αποτελέσματα:

* ήταν τροχοπέδη για την οργάνωση των Ελλήνων σε ενιαίο κράτος.
* αποτέλεσαν τη γενεσιουργό δύναμη των επιτευγμάτων και της πολιτισμικής πορείας των Ελλήνων.
* οδηγούσαν σε μια μορφή πατριωτισμού με έντονο τοπικιστικό πνεύμα που τόνιζε τις διαφορές μεταξύ των Ελλήνων, προκαλούσε συχνά εμφύλιες συγκρούσεις και, κυρίως, δεν διευκόλυνε την ένωσή τους.

Η οργάνωση των ανθρώπων σε πόλεις δεν ήταν ένα καινούργιο ιστορικό φαινόμενο.

* Από την 4η χιλιετία π.Χ. στη Μεσοποταμία οι Σουμέριοι ήταν οργανωμένοι σε πόλεις με αναπτυγμένη οικονομική και πολιτιστική δραστηριότητα. Όμως, εκεί οι κάτοικοι δεν ανέπτυξαν «πολιτική» δραστηριότητα για την αντιμετώπιση των κοινών προβλημάτων και για την κατοχύρωση των δικαιωμάτων τους.
* Μόνο μέσα στις ελληνικές πόλεις-κράτη οι έννοιες «*του πολίτη*» και «*της πολιτικής*» έγιναν πραγματικότητα.

Συμπέρασμα: ο θεσμός της πόλης-κράτους ήταν σημαντική καινοτομία με μεγάλες συνέπειες για την εξέλιξη του πολιτισμού. Ό,τι αποτελεί επίτευγμα του ελληνικού πολιτισμού γεννήθηκε μέσα από τη λειτουργία του θεσμού της πόλης-κράτους, δηλαδή η δημοκρατία, η ποίηση, το θέατρο, η φιλοσοφία, η ρητορεία, η πολεοδομία και η επιστήμη.

**Η οικονομική και κοινωνική οργάνωση.**

Η μετάβαση από τις ομηρικές κοινότητες στις πόλεις-κράτη.

Οι πρώτες πόλεις-κράτη πρέπει να σχηματίστηκαν στα παράλια της Μ. Ασίας στη διάρκεια του πρώτου αποικισμού, όταν τμήματα των ελληνικών φύλων πρώτα **αυτονομήθηκαν**, στη συνέχεια απέκτησαν **μόνιμη εγκατάσταση** και σε συνδυασμό με άλλους παράγοντες (χωροταξική οργάνωση, τοπικές λατρείες κ.ά.) τελικά **δημιούργησαν** τις πόλεις-κράτη. Στην προσπάθειά τους αυτή ίσως να αναμείχθηκαν και με τμήματα άλλων φύλων.

Η συγκρότηση των πόλεων-κρατών συνδέεται άμεσα με τις διαφορετικές από περιοχή σε περιοχή οικονομικές, κοινωνικές και πολιτικές συνθήκες που επικρατούσαν στις ομηρικές κοινωνίες.

Στον ελλαδικό χώρο ο σχηματισμός των πόλεων-κρατών πιθανώς να ακολούθησε διαφορετική πορεία:

α) ή ανεξαρτητοποιήθηκαν τμήματα διαφορετικών φύλων και οργανώθηκαν μεταξύ τους.

β) ή γειτονικές κοινότητες ενώθηκαν σε ενιαίο χώρο.

γ) ή από κώμες (χωριά) αποσπάστηκαν ομάδες και συγκρότησαν δική τους ενιαία διοίκηση.

Στις περιπτώσεις β & γ κάνουμε λόγο για ***συνοικισμό***.

Συμπέρασμα: δεν οργανώθηκαν όλες οι πόλεις-κράτη συγχρόνως και με τον ίδιο τρόπο.

**Η κρίση του ομηρικού κόσμου**.

Προς τα τέλη 9ου αι. π.Χ.: => οικονομική κρίση -> αίτια:

**α)** σταδιακή πληθυσμιακή αύξηση.

**β)** περιορισμένες εκτάσεις καλλιεργήσιμης γης.

**γ)** συγκέντρωση γης σε λίγους.

**δ)** έλλειψη άλλων πόρων πέρα από την εκμετάλλευση της γης.

**ε)** περιορισμένα μέσα εκμετάλλευσης.

**στ)** απουσία εργασιακής ειδίκευσης.

Συνδυασμός οικονομικής κρίσης με πολιτικές ανακατατάξεις:

**α)** περιορισμός της βασιλικής εξουσίας.

**β)** αύξηση της δύναμης των ευγενών:

Ευγενείς:

* Ονομάζονταν *αγαθοί, άριστοι, ευπατρίδες, εσθλοί* κ.ά., ονόματα που υποδήλωναν την προέλευση και την κοινωνική τους υπόσταση.
* Η δύναμή τους στηριζόταν στην κατοχή της γης.
* Το μεγαλύτερο μέρος του χρόνου τους το αφιέρωναν στη σωματική άσκηση και στην καλλιέργεια του πνεύματος.
* Έτρεφαν άλογα και βρίσκονταν σε συνεχή πολεμική ετοιμότητα => ονομάστηκαν και *ιππείς*.
* Άρχισαν να αμφισβητούν την εξουσία του βασιλιά ίσως λόγω έλλειψης οργανωμένου στρατού.

Πλήθος, όχλος, κακοί:

* Μικροί ή μεσαίοι καλλιεργητές ή και ακτήμονες.
* Πολλοί απ’ αυτούς στη συνέχεια ασχολήθηκαν με τη βιοτεχνία, το εμπόριο, τη ναυτιλία => πλούτισαν => δεν εξισώθηκαν εξαρχής πολιτικά με τους ευγενείς.

Δουλεία:

* Με αυτήν ήταν συνδεδεμένα τα πρώτα στάδια της ιστορικής πορείας των πόλεων-κρατών.
* Η ανάπτυξή της συνδέεται άμεσα με την αντίληψη ότι ο πολίτης δεν πρέπει να εργάζεται, για να ασχολείται μόνο με τις υποθέσεις της πόλης, με τα κοινά.
* Ο αριθμός των δούλων αυξήθηκε:
* **είτε** εξαιτίας χρεών προς τους ευγενείς (βλ. Αθήνα μέχρι τις αρχές του 6ου αι.).
* **είτε** εξαιτίας κατακτητικών πολέμων (βλ. Σπάρτη).

**Η αντιμετώπιση της κρίσης.**

Η οικονομική κρίση των ομηρικών χρόνων συνεχίστηκε και στα πρώτα στάδια της οργάνωσης των πόλεων.

Λύσεις:

α) ανάπτυξη της βιοτεχνίας και του εμπορίου,

β) κατακτητικοί πόλεμοι και εδαφική επέκταση,

γ) ίδρυση αποικιών.

Κάποιες πόλεις-κράτη εφάρμοσαν μια από αυτές τις λύσεις, ενώ άλλες τις συνδύασαν για να αντιμετωπίσουν την κρίση.

**π.χ.** η Αθήνα ανέπτυξε τη βιοτεχνία και το εμπόριο.

**π.χ.** η Σπάρτη, το Αργός, η Ήλιδα κ.ά. κατέκτησαν γειτονικές περιοχές.

**π.χ.** η Κόρινθος, τα Μέγαρα, η Χαλκίδα, η Μίλητος κ.ά. συνδύασαν αυτές τις λύσεις με την ίδρυση αποικιών.

Όσα τμήματα του ελληνικού κόσμου παρέμειναν απομονωμένα και δεν είχαν συνεχείς επαφές με τους άλλους Έλληνες, όπως οι Αρκάδες, οι Αιτωλοί, οι Ακαρνάνες, οι Ηπειρώτες, οι Μακεδόνες και άλλοι, δεν ακολούθησαν την ίδια οικονομική πορεία και διατήρησαν τη φυλετική οργάνωση.

**Ο δεύτερος αποικισμός (8ος-6ος αι. π.Χ.)**.

* ρ. αποικίζω = στέλνω μακριά από τον οίκο / από την πατρίδα. Δηλώνει την αναγκαστική μετακίνηση, την εγκατάσταση σε άλλη περιοχή και τη δημιουργία νέας πόλης.
* Τα αίτιαπου συνέβαλαν στην ίδρυση των αποικιών ήταν:

**α)** η *στενοχωρία*, δηλαδή το πρόβλημα που προέκυψε από την αύξηση του πληθυσμού και τις περιορισμένες εκτάσεις καλλιεργήσιμης γης.

**β)** η έλλειψη πρώτων υλών, ιδιαίτερα μετάλλων.

**γ)** η αναζήτηση νέων αγορών για αγοραπωλησίες αγαθών.

**δ)**οι εσωτερικές πολιτικές κρίσεις που οδηγούσαν σε απομόνωση μια ομάδα των κατοίκων.

**ε)** οι γνώσεις που διέθεταν για τους θαλάσσιους δρόμους και τις περιοχές εγκατάστασης.

**στ)** ο ριψοκίνδυνος χαρακτήρας των Ελλήνων.

* Διαφορές του Β΄ αποικισμού από τον Α΄:

|  |  |  |
| --- | --- | --- |
|  | Α΄ Αποικισμός | Β΄ Αποικισμός |
| πότε; | 11ο-9ο αι. π.Χ. | μέσα 8ου - μέσα 6ου αι. π.Χ. |
| πώς; | κατά φυλετικές ομάδες (Αιολείς, Ίωνες, Δωριείς) | επιχείρηση οργανωμένη εξ ολοκλήρου από τη *μητέρα-πόλη* (*μητρόπολη*). |
| πού; | στις δυτικές ακτές της Μ. Ασίας και στα κοντινά νησιά | στη Μεσόγειο και στον Εύξεινο Πόντο |

* Οι αποικίες ήταν νέες πόλεις-κράτη, αυτόνομες και αυτάρκεις. Οι δεσμοί τους με τις μητέρες-πόλεις ήταν χαλαροί ή ανύπαρκτοι. Σπάνια οι σχέσεις τους ήταν εχθρικές.
* Οι Έλληνες εξαπλώθηκαν περιορίζοντας τη δραστηριότητα άλλων λαών και ιδιαίτερα των Φοινίκων.
* Επιπτώσεις:

α) Οι Έλληνες επανασυνδέθηκαν με τη Μεσόγειο.

β) Οι άποικοι μετέφεραν στις νέες τους πατρίδες τις θρησκευτικές πεποιθήσεις, τις πολιτικές πρακτικές, τις αισθητικές αντιλήψεις και γενικότερα τον τρόπο ζωής τους.

γ) Ήρθαν σε επαφή με τους γηγενείς πληθυσμούς => έδωσαν και πήραν πολιτιστικά στοιχεία. Χαρακτηριστικότερο π.χ. η διάδοση της γραφής: οι Χαλκιδείς άποικοι διέδωσαν το αλφάβητό τους (χαλκιδικό) στους ιταλικούς λαούς => έγινε το πρότυπο διαμόρφωσης του λατινικού.

δ) Οι αποικίες εξελίχθηκαν σε χώρους πειραματισμού για τον Ελληνισμό.

ε) Αντιμετώπιση οικονομικής κρίσης με την ανάπτυξη του δευτερογενούς και τριτογενούς τομέα της οικονομίας.

στ) Κοπή και χρήση νομίσματος.

=> το νόμισμα έγινε το κύριο μέσο συναλλαγής (νομισματική οικονομία).

=> το εμπόριο απέκτησε εμπορευματοχρηματικό χαρακτήρα.

=> διευκολύνθηκαν οι οικονομικές σχέσεις.

ζ) Στις πόλεις-κράτη εμφανίστηκε μία νέα κατηγορία πολιτών από αυτούς που πλούτισαν=> διεκδίκησε μερίδιο στην άσκηση της εξουσίας => κρίση αριστοκρατικής κοινωνίας.

η) Ανάπτυξη δουλείας λόγω της ανάγκης για περισσότερα και φθηνότερα χέρια. Για πρώτη φορά αυτή την εποχή χρησιμοποιήθηκαν δούλοι αργυρώνητοι, δηλαδή αγορασμένοι.

|  |  |
| --- | --- |
| **ΤΟΜΕΙΣ ΤΗΣ ΟΙΚΟΝΟΜΙΑΣ** | |
| Πρωτογενής: | γεωργία, κτηνοτροφία, αλιεία, δασοκομία |
| Δευτερογενής: | μεταποίηση, κατασκευές, βιοτεχνία, βιομηχανία |
| Τριτογενής: | παροχή υπηρεσιών, εμπόριο, μεταφορές |

**Τα πολιτεύματα**.

Η πόλη-κράτος αποτελούσε το βασικό θεσμό πολιτικής οργάνωσης κατά την αρχαιότητα. Οι κοινωνικές συγκρούσεις και οι πολιτειακές μεταβολές είχαν διαφορετική εξέλιξη σε κάθε πόλη-κράτος. Οι πιο χαρακτηριστικές περιπτώσεις είναι της Σπάρτης και της Αθήνας. Η **Σπάρτη** κατά τον 7ο αι. π.Χ. διαμόρφωσε ένα ολιγαρχικό πολίτευμα, το οποίο διατήρησε μέχρι τη ρωμαϊκή κατάκτηση, το 2ο αι. π.Χ. Αντίθετα, η **Αθήνα** διήνυσε όλο το φάσμα των πολιτειακών εξελίξεων, από την αριστοκρατική οργάνωση τον 7ο αι. π.Χ. μέχρι τη θεμελίωση της δημοκρατίας στα τέλη του 6ου αι. π.Χ. Την πορεία μεταβολής των πολιτευμάτων παρουσιάζει το ακόλουθο θεωρητικό σχήμα:

βασιλεία -> αριστοκρατία -> ολιγαρχία -> τυραννίδα -> δημοκρατία

|  |  |
| --- | --- |
|  | **Σε ποιον ανήκει η εξουσία;** |
| **ΒΑΣΙΛΕΙΑ** | στο **βασιλιά** |
| μετάβαση | Οι ευγενείς περιορίζουν την εξουσία του βασιλιά, επικρατούν και εγκαθιδρύουν αριστοκρατικά πολιτεύματα. Τότε γεννιέται ο θεσμός της πόλης-κράτους.  Ωστόσο, η βασιλεία παρέμεινε σε περιοχές που διατήρησαν το φυλετικό τρόπο οργάνωσης (π.χ. Ήπειρο, Μακεδονία κλπ.). |
| **ΑΡΙΣΤΟΚΡΑΤΙΑ** | στους **άριστους** ή στους **ευγενείς** : η δύναμή τους βασιζόταν στη γη και στην καταγωγή. |
| μετάβαση | **1)** αποικισμός + ανάπτυξη εμπορίου και βιοτεχνίας **=>** ανάδυση νέων κοινωνικών ομάδων (βιοτέχνες, έμποροι, ναυτικοί, τεχνίτες) **=>** διεκδικούν μερίδιο στην εξουσία.  **2)** οπλιτική φάλαγγα (=καινούργιο στρατιωτικό σώμα, στο οποίο ανήκαν όσοι από τους πολίτες είχαν την οικονομική ευχέρεια να εξοπλίζονται με δικά τους έξοδα) **=>** ανάπτυξη της ιδέας της ισότητας **=>** οι οπλίτες διεκδικούν μερίδιο στην εξουσία.  **3)** τέλη 7ου & αρχές 6ου αι.: οι διαφορές και οι αγώνες μεταξύ ευγενών από τη μία και των πλουσίων και του πλήθους από την άλλη οξύνθηκαν **=>** κωδικοποίηση του άγραφου, εθιμικού δικαίου, που ανατέθηκε σε πρόσωπα κοινής αποδοχής, προερχόμενα κυρίως από την τάξη των ευγενών (νομοθέτες ή αισυμνήτες, όπως για π.χ. ο Ζάλευκος και ο Χαρώνδας στις αποικίες της Δύσης, ο Πιττακός στη Μυτιλήνη, ο Λυκούργος στη Σπάρτη, ο Δράκων και ο Σόλων στην Αθήνα) **=>** στις περισσότερες πόλεις διευρύνθηκε η πολιτική βάση (ανάλογα με την οικονομική κατάσταση των πολιτών). |
| **ΟΛΙΓΑΡΧΙΑ**  ή τιμοκρατικό πολί-τευμαἡ *ἐκ τιμημά-των πολιτεία* | στους **ολίγους**, δηλαδή στους έχοντες εισόδημα («τιμήματα») |
| μετάβαση | Όμως το ολιγαρχικό πολίτευμα δεν μπόρεσε να επιλύσει τα προβλήματα του πλήθους. Κάποτε ευγενείς, εκμεταλλευόμενοι τις κοινωνικές αναταραχές, έπαιρναν την εξουσία με τη βοήθεια των κατώτερων κοινωνικών στρωμάτων και γίνονταν τύραννοι. |
| **ΤΥΡΑΝΝΙΔΑ** | στον **τύραννο**.   * η λέξη «τύραννος» ήταν μάλλον λυδικής προέλευσης. * ορισμένοι τύραννοι αναδείχθηκαν σε καλούς ηγέτες και βελτίωσαν τις συνθήκες ζωής των πολιτών. * οι περισσότεροι είχαν βίαιο τέλος. * χαρακτηριστικές περιπτώσεις τυράννων: *Πολυκράτης* στη Σάμο, *Περίανδρος* στην Κόρινθο, *Πεισίστρατος* στην Αθήνα, *Θεαγένης* στα Μέγαρα. |
| μετάβαση | Δολοφονικές απόπειρες εναντίον των τυράννων στα τέλη περίπου του 6ου αι. Κάποιες πόλεις επανέφεραν το ολιγαρχικό πολίτευμα, ενώ άλλες στράφηκαν προς τη δημοκρατία (π.χ. η Αθήνα με τη μεταρρύθμιση του Κλεισθένη). |
| **ΔΗΜΟΚΡΑΤΙΑ** | στο **δήμο** (=λαός)   * κυρίαρχο πολιτειακό όργανο= η εκκλησία του δήμου, δηλαδή η συνέλευση όλων των ενήλικων κατοίκων που είχαν πολιτικά δικαιώματα. * ισηγορία= κάθε πολίτης μπορούσε να πάρει τον λόγο και να εκφράσει ελεύθερα την άποψή του. * ισονομία= κάθε πολίτης συμμετέχει στη διαμόρφωση και στην ψήφιση των νόμων. |

**Ο πολιτισμός**.

|  |  |
| --- | --- |
| ποιητικός λόγος: | * αποκτά προσωπικό ύφος. * εκφράζει βιώματα και συναισθήματα. |
| πεζός λόγος: | * οι φυσικοί φιλόσοφοι επιχειρούν να εξηγήσουν τη δημιουργία του κόσμου. * εμφανίζονται τα πρώτα δείγματα ιστορικής γραφής (αφήγηση ηθών και εθίμων διαφόρων λαών). |
| τέχνη: | * στην αρχή, ήταν επηρεασμένη από πρότυπα της Ανατολής (ανατολίζουσα φάση), στη συνέχεια όμως διαμόρφωσε χαρακτηριστικά που πρόβαλλαν τις ελληνικές αισθητικές αντιλήψεις. * δύο βασικοί αρχιτεκτονικοί ρυθμοί, ο δωρικός και ο ιωνικός. * κατασκευάστηκαν τα πρώτα μεγάλα αγάλματα, οι κούροι και οι κόρες. * εξελίχθηκε εντυπωσιακά η κεραμική τέχνη με το μελανόμορφο και ερυθρόμορφο ρυθμό. |
| θρησκεία: | * αποκρυσταλλώνονται οι θρησκευτικές δοξασίες και ο τρόπος λατρείας των θεών. * τα χαρακτηριστικά της μορφής κάθε θεού γίνονται κοινά σε πανελλήνιο επίπεδο. * ορισμένοι τόποι λατρείας εξελίσσονται σε πανελλήνια ιερά με φήμη και πέρα από τα ελληνικά όρια, όπως συμβαίνει με τους Δελφούς, την Ολυμπία, τη Δήλο κλπ. |

Οι πρώτες πνευματικές και καλλιτεχνικές ανησυχίες εντοπίζονται κυρίως στην Ιωνία, όπου γεννήθηκε και η φιλοσοφία. Γρήγορα, ωστόσο, διαδίδονται και στον υπόλοιπο ελληνικό χώρο, μητροπολιτικό και αποικιακό.

**Οι περσικοί πόλεμοι**

* πότε; πρώτη εικοσαετία 5ου αι. π.Χ.
* αφορμή για τις περσικές επιχειρήσεις εναντίον της Ελλάδας: η ατυχής εξέγερση των Ελλήνων της Ιωνίας (*Ιωνική Επανάσταση*, 499-494 π.Χ.)
* πρώτη απόπειρα επέκτασης των Περσών στον ελλαδικό χώρο:
* καταστροφή του στόλου των Περσών λόγω θαλασσοταραχής στο ακρωτήριο του Άθω.
* υποταγή Ελλήνων της Θράκης και της Μακεδονίας (492 π.Χ.).
* δεύτερη απόπειρα:
* επρόκειτο για οργανωμένη περσική εκστρατεία
* είχε χαρακτήρα ναυτικής επιχείρησης
* στόχευε στην τιμωρία των Ερετριέων και των Αθηναίων, επειδή είχαν βοηθήσει τους Έλληνες της Ιωνίας στην εξέγερσή τους
* τελείωσε με τη *μάχη στο Μαραθώνα*, όπου οι Πέρσες νικήθηκαν από τους Αθηναίους και τους Πλαταιείς (490 π.Χ.) υπό την ηγεσία του Μιλτιάδη.
* τρίτη απόπειρα:
* συστηματικά οργανωμένη εκστρατεία υπό την αρχηγία του Ξέρξη
* συγκέντρωση πολυπληθών θαλάσσιων και χερσαίων δυνάμεων
* στόχευε στην κατάκτηση ολόκληρου του ελλαδικού χώρου
* οι ελληνικές πόλεις συγκάλεσαν *συνέδριο στην Κόρινθο*(481 π.Χ.), όπου αποφάσισαν τη συγκρότηση αμυντικής συμμαχίας κατά των Περσών
* συγκρούσεις: *Θερμοπύλες* (Λεωνίδας), *Αρτεμίσιο*, *Σαλαμίνα* (Θεμιστοκλής), *Πλαταιές* (Παυσανίας), *Μυκάλη*
* έκβαση: νίκη Ελλήνων & οι Πέρσες υποχρεώθηκαν να εγκαταλείψουν με τα υπολείμματα του στρατού τους τον ελλαδικό χώρο (480-479 π.Χ.)
* την ίδια εποχή οι Έλληνες της Δύσης αντιμετώπισαν και αυτοί νικηφόρα την επεκτατικότητα των Καρχηδονίων στη Σικελία (*μάχη της Ιμέρας*, 480 π.Χ.).
* αποτελέσματα:

1. προβλήθηκε ο δυναμισμός της πόλης-κράτους ως οργανωτικού θεσμού
2. οι περσικοί πόλεμοι (τα Μηδικά), χωρίς αμφιβολία, συνέβαλαν στη δημιουργία κοινής ιστορικής μνήμης: ήταν οι πρώτοι «εθνικοί» πόλεμοι των Ελλήνων. Οι αγώνες αυτοί ήταν κοινό έργο των Ελλήνων. Ο αγώνας των Ελλήνων για την προάσπιση της ανεξαρτησίας τους, της γης, των ιερών τους και κυρίως του «Ελληνικού» (έθνους), απηχεί για πρώτη φορά συνειδητοποιημένα την ιδέα πανελλήνιου πνεύματος.
3. είχαν συγκρουστεί στην ουσία δύο διαφορετικοί τρόποι ζωής, δύο συστήματα αξιών, δύο πολιτισμοί και ο ελληνικός υπερίσχυσε.

* Βλ. στο σχολικό βιβλίο την αφήγηση του Ηρόδοτου, που αναφέρεται στην απάντηση των Αθηναίων προς τους απεσταλμένους της Σπάρτης

**2.3 Κλασική εποχή (480-323 π.Χ.)**

Κλασική περίοδος: από το τέλος των περσικών πολέμων έως και το θάνατο του Μ. Αλεξάνδρου. Το νικηφόρο αποτέλεσμα των περσικών πολέμων ήταν καθοριστικό για την ιστορική πορεία των Ελλήνων.

Τότε διαμορφώθηκαν οι αξίες που αποτελούν τα θεμέλια του σύγχρονου δυτικού πολιτισμού και υπήρξαν σπουδαία επιτεύγματα στην πολιτική, στα γράμματα και τις τέχνες.

Κίνητρα που δημιούργησαν αυτά τα επιτεύγματα:

α) αυτοπεποίθηση

β) αίσθηση αυτάρκειας

γ) αίσθηση υπεροχής απέναντι στους «βαρβάρους»

δ) ψυχική ευφορία του νικητή που θέλει να αποκαταστήσει τις καταστροφές

Χαρακτηριστικά:

α) μετά τους περσικούς πολέμους και για πενήντα περίπου χρόνια η Αθήνα εξελίχθηκε σε ηγεμονική δύναμη, γεγονός που δημιούργησε τις προϋποθέσεις της αντιπαράθεσής της με τη Σπάρτη.

β) τα αλληλοσυγκρουόμενα συμφέροντα των δύο σημαντικότερων πόλεων είχαν ως αποτέλεσμα τη διαίρεση του ελληνικού κόσμου σε δύο μεγάλους συνασπισμούς.

γ) Πελοποννησιακός πόλεμος = μακροχρόνια εμφύλια σύρραξη τριάντα περίπου χρόνων.

δ) στο πρώτο μισό του 4ου αι. π.Χ. τον ανταγωνισμό των ελληνικών πόλεων-κρατών υποδαύλισε η παρέμβαση των Περσών με την παροχή χρημάτων ή στρατιωτικής βοήθειας

‡

στο δεύτερο μισό του αιώνα εμφανίζεται ως επιτακτική ανάγκη η ιδέα της πανελλήνιας ένωσης. Η ένωση των Ελλήνων και ο κοινός τους αγώνας εναντίον των Περσών ήταν εγχείρημα του Ελληνισμού της Μακεδονίας, το οποίο επιτεύχθηκε εν μέρει από το Φίλιππο Β΄ και ολοκληρώθηκε από το Μ. Αλέξανδρο.

**Η συμμαχία της Δήλου – Αθηναϊκή ηγεμονία**.

* απόκρουση του περσικού κινδύνου -> Αθήνα: ανασυγκρότηση, εξέλιξή της σε μεγάλη ναυτική δύναμη και ίδρυση *Α΄ Αθηναϊκής συμμαχίας* (478/7 π.Χ.).
* έδρα: Δήλος (*Δηλιακή συμμαχία*), όπου βρισκόταν το συμμαχικό ταμείο και συγκεντρώνονταν κάθε χρόνο οι αντιπρόσωποι.
* μέλη: στην αρχή είχαν τα ίδια δικαιώματα και τις ίδιες υποχρεώσεις.
* φόρος: σε πλοία ή χρήματα

Οι Αθηναίοι στόχευαν στην ανάδειξη της πόλης τους σε μεγάλη δύναμη και γι’ αυτό τέθηκαν επικεφαλής μεγάλου μέρους των ελληνικών πόλεων. Χρησιμοποίησαν τη συμμαχία ως μέσο:

* επικράτησης απέναντι στους Πέρσες και στους υπόλοιπους Έλληνες
* κυριαρχίας στους ίδιους τους συμμάχους τους.
* Ο πόλεμος εναντίον των Περσών συνεχίστηκε με αρκετές διακοπές, εξαιτίας των πολιτικών αντιθέσεων στην Αθήνα. Οι Έλληνες που δεν είχαν προσχωρήσει στη συμμαχία, αν και δεν αντιμετώπιζαν ευνοϊκά την αύξηση της δύναμης των Αθηναίων, εντούτοις δεν εκδήλωναν φανερά την αντίθεσή τους. Ακόμα και οι Σπαρτιάτες ήταν επιφυλακτικοί και μόνο όταν τους δινόταν η ευκαιρία προσπαθούσαν με πλάγιο τρόπο να εξασθενίσουν την αυξανόμενη δύναμη της Αθήνας.
* *Κίμων*
* εκπρόσωπος της αριστοκρατικής παράταξης
* ήταν υπέρ της συνεργασίας με τη Σπάρτη
* ως αρχιστράτηγος της συμμαχίας εργάστηκε για τη στερέωση της αθηναϊκής δύναμης και την αντιμετώπιση των Περσών
* η σημαντικότερη από τις στρατιωτικές ενέργειές του ήταν η νικηφόρα αντιμετώπιση των Περσών στις εκβολές του *Ευρυμέδοντος ποταμού* στις Μικρασιατικές ακτές (περίπου το 467 π.Χ.)
* η φιλολακωνική πολιτική του είχε ως αποτέλεσμα την πολιτική του ήττα: εξέγερση ειλώτων Μεσσηνίας (*Γ΄ Μεσσηνιακός πόλεμος*, 464-455 π.Χ.)

-> οι Αθηναίοι έστειλαν στρατιωτική δύναμη για να βοηθήσει τους Σπαρτιάτες

-> οι Λακεδαιμόνιοι την απέπεμψαν

-> διακοπή φιλικών σχέσεων Αθήνας και Σπάρτης

-> πολιτική ήττα Κίμωνα

* πολιτικές ανακατατάξεις στην Αθήνα:
* επικράτηση δημοκρατικών με αρχηγό τον Εφιάλτη
* ο Κίμων εξοστρακίστηκε (461 π.Χ.) και η φιλολακωνική πολιτική του εγκαταλείφθηκε οριστικά
* ο *Εφιάλτης* δολοφονήθηκε -> αρχηγός των δημοκρατικών αναδείχθηκε ο Περικλής
* *Μετατροπή συμμαχίας σε ηγεμονία*
* σταδιακά η Αθήνα διεύρυνε τη συμμαχία της, παρά τον ανταγωνισμό της με τη Σπάρτη
* η μεταβολή αυτή εκφράστηκε:

α) τυπικά με τη μεταφορά του συμμαχικού ταμείου από τη Δήλο στην Ακρόπολη των Αθηνών (454 π.Χ.)

β) ουσιαστικά με τις ένοπλες επεμβάσεις των Αθηναίων στις συμμαχικές πόλεις που παρουσίαζαν διαθέσεις αποχώρησης από τη συμμαχία

* επιστροφή Κίμωνα από τη δεκάχρονη εξορία (451 π.Χ.)
* έγινε εκ νέου κύριος της πολιτικής κατάστασης
* υπέγραψε πενταετή ανακωχή με τη Σπάρτη
* στράφηκε εναντίον των Περσών στην Κύπρο, όπου και πέθανε κατά την *πολιορκία του Κιτίου* (450 π.Χ.). Ο αθηναϊκός στόλος όμως τον επόμενο χρόνο κατόρθωσε να νικήσει τον περσικό στη Σαλαμίνα της Κύπρου
* συνθήκη ειρήνης Αθηναίων με Πέρσες:
* ονομάστηκε *Καλλίειος* ειρήνη (από το όνομα του αρχηγού της αθηναϊκής αποστολής στα Σούσα) *ή Κιμώνειος ειρήνη* (γιατί κύριος συντελεστής της ήταν ο Κίμων με τις νίκες του εναντίον των Περσών)
* πιθανότατα οι Πέρσες υποχρεώθηκαν να αναγνωρίσουν την ανεξαρτησία των ελληνικών πόλεων της Μ. Ασίας.
* Μετά το θάνατο του Κίμωνα ανατέλλει το πολιτικό άστρο του *Περικλή*, ο οποίος έκλεισε ειρήνη για τριάντα χρόνια (*τριακοντούτεις σπονδαί*) με τους Σπαρτιάτες (445 π.Χ.).

**Η εποχή του Περικλή**.

περίοδος της τριακονταετούς ειρήνης (κράτησε μόνο 15 χρόνια): ταυτίζεται με την ανάπτυξη της Αθήνας στο εσωτερικό της και την απόλυτη κυριαρχία επί των συμμάχων της.

Κύριος συντελεστής της κατάστασης: Περικλής.

* χαρισματικός και προικισμένος ηγέτης με πολιτική οξυδέρκεια που σφράγισε με τη δράση του μια ολόκληρη εποχή («χρυσούς αιών του Περικλέους»), κατά την οποία η Αθήνα έφτασε στο απόγειο της πολιτικής και πολιτιστικής της ανάπτυξης
* καθιερώθηκε στην Αθήνα μετά τη δολοφονία του Εφιάλτη και το θάνατο του Κίμωνα
* εκλεγόταν με δημοκρατικές διαδικασίες κάθε χρόνο στρατηγός
* γράφει ο Θουκυδίδης γι’ αυτόν και για το πολιτικό καθεστώς που επικρατούσε εκείνη την εποχή: επιβαλλόταν στο πλήθος χωρίς να περιορίζει τις ελευθερίες του & «*ἐγίγνετό τε λόγῳ μέν δημοκρατία, ἔργῳ δέ ὑπό τοῦ πρώτου ἀνδρός ἀρχή*»

ΕΡΓΟ:

* Ενίσχυσε το δημοκρατικό πολίτευμαμε την καθιέρωση χρηματικής αποζημίωσης για τους κληρωτούς άρχοντες, τους βουλευτές και τους λαϊκούς δικαστές. Στόχος = η οικονομική ενίσχυση των λαϊκών στρωμάτων που δε διέθεταν περιουσία και έπρεπε να συμμετέχουν στη διοίκηση του κράτους.
* Καθιέρωσε τα θεωρικά=το αντίτιμο της ελεύθερης εισόδου των πολιτών στο θέατρο, το οποίο αποτελούσε χώρο παιδείας για τους Αθηναίους.
* Εξασφάλισε την κυριαρχία της Αθήνας μεταξύ των συμμάχων.
* Συμμάχησε με την Εγέστα, τους Λεοντίνους, το Ρήγιο και συνέβαλε στην ίδρυση της αποικίας των Θουρίων(444/3 π.Χ.) σε μια προσπάθεια να επεκτείνει την εμπορική επιρροή των Αθηναίων και προς τη Δύση.
* Ο Πειραιάς, το επίνειο της Αθήνας, εξελίχθηκε σε μεγάλο εμπορικό λιμάνι. Χτίστηκε σύμφωνα με τα πολεοδομικά σχέδια του Ιππόδαμουτου Μιλήσιου και γρήγορα εξελίχθηκε στο κυριότερο εμπορικό κέντρο ολόκληρης της Μεσογείου.

Τα έσοδα του αθηναϊκού κράτους προέρχονταν από:

α) την εκμετάλλευση των μεταλλείων: το κράτος εκμίσθωνε σε ιδιώτες τα ορυχεία μετάλλου για ορισμένο χρονικό διάστημα. Η εργασία στα ορυχεία εκτελούνταν κυρίως από δούλους.

β) την άμεση φορολογία: δεν υπήρχε στην Αθήνα· ίσως εφαρμόστηκε σε στιγμές μεγάλης κρίσης· Μόνο οι εγκαταστημένοι από άλλες πόλεις στην Αθήνα πλήρωναν φόρο, το μετοίκιο, 12 δραχμές το χρόνο για τους άνδρες και 6 δραχμές για τις γυναίκες, αν είχαν εισοδήματα.

γ) την έμμεση φορολογία: σημαντικό έσοδο του κράτους· επιβαλλόταν για τα εισαγόμενα και εξαγόμενα προϊόντα από τα αθηναϊκά λιμάνια και κυρίως από τον Πειραιά.

δ) το φόρο των συμμάχων: οι εισφορές των συμμάχων, όταν το συμμαχικό ταμείο μεταφέρθηκε στην Αθήνα (454 π.Χ.) ανέρχονταν σε απόθεμα 8.000 ταλάντων\*, το 445 π.Χ. σε 9.700 τάλαντα και πριν την έναρξη του Πελοποννησιακού πολέμου (431 π.Χ.) σε 6.000 τάλαντα.

ε) τις έκτακτες εισφορές: που επέβαλλαν οι Αθηναίοι στους συμμάχους κυρίως με τη μορφή πολεμικών αποζημιώσεων.

στ) ο θεσμός της λειτουργίας = βασική πηγή εσόδων από έκτακτες εισφορές. Πρόκειται για δαπάνες στρατιωτικών και θρησκευτικών εκδηλώσεων που αναλάμβαναν οι πλουσιότεροι πολίτες. Είχαν τιμητικό και υποχρεωτικό χαρακτήρα. Οι σπουδαιότερες από αυτές ήταν:

1. η *χορηγία*: ο χορηγός έδινε χρήματα για τη διδασκαλία ενός θεατρικού έργου.
2. η *τριηραρχία*: ο τριήραρχος έδινε χρήματα για τη συντήρηση και τον εξοπλισμό μιας τριήρους.
3. η *αρχιθεωρία*: καλύπτονταν τα έξοδα της επίσημης αποστολής (θεωρίας) σε πανελλήνιες γιορτές.
4. η *εστίαση*: καλύπτονταν τα έξοδα του δείπνου μιας φυλής σε θρησκευτικές γιορτές.
5. η *γυμνασιαρχία*: για την τέλεση αγώνων λαμπαδηδρομίας στα Παναθήναια.

**Ο Πελοποννησιακός πόλεμος (431-404 π.Χ.)**

* Όλος σχεδόν ο ελληνικός κόσμος πριν ξεσπάσει ο πόλεμος είχε χωριστεί σε δύο αντίπαλα στρατόπεδα: Αθηναϊκή vs Πελοποννησιακή συμμαχία.
* Αίτια:

1. Η Αθήνα και η Σπάρτη υποδαύλιζαν τους ανταγωνισμούς και οδηγούσαν σε ανοικτή ρήξη.
2. φυλετική διαφορά: Αθηναίοι – Ίωνες και Σπαρτιάτες – Δωριείς.
3. πολιτειακή συγκρότηση των δύο αντιπάλων: δημοκρατική Αθήνα vs ολιγαρχική Σπάρτη.
4. ηγεμονικές τάσεις της Αθήνας -> τοπικές συγκρούσεις Αθηναίων κυρίως με Σπαρτιάτες, Θηβαίους, Κορίνθιους.

* Διάρκεια: περίπου τριάντα χρόνια.
* Φάσεις:

α) *Αρχιδάμειος ή Δεκαετής πόλεμος* (431-421 π.Χ.)

β) *Σικελική εκστρατεία* (415-413 π.Χ.)

γ) *Δεκελεικό ή Ιωνικό πόλεμο* (413-404 π.Χ.)

* Πηγές: Θουκυδίδης και Ξενοφώντας.
* Συνέπειες:

1. ο πόλεμος ήταν εξοντωτικός για όλες τις ελληνικές πόλεις και ιδιαίτερα για εκείνες που μεταβλήθηκαν σε πεδία συγκρούσεων ή για εκείνες που υπέστησαν τις συνέπειες της αντιπαράθεσης με μια από τις δύο μεγάλες δυνάμεις, όπως συνέβη με τις Πλαταιές, τη Μυτιλήνη, τη Μήλο και άλλες.
2. υλικές καταστροφές.
3. εξαχρείωση των ανθρώπων.
4. δημιουργήθηκαν οι προϋποθέσεις ανάμειξης των Περσών στα εσωτερικά θέματα του ελληνικού κόσμου.
5. ήττα των Αθηναίων.
6. αναγνώριση της Σπαρτιατικής ηγεμονίαςαπό τις ελληνικές πόλεις (404 π.Χ.).

Οι έμμεσες όμως συνέπειες έκριναν την τύχη των πόλεων-κρατών στη διάρκεια του επόμενου αιώνα.

**Κρίση της πόλης-κράτους**

* πότε; 4ο αι. π.Χ.
* τα συμπτώματα της κρίσης και της παρακμής των ελληνικών πόλεων-κρατών:

α) στο εσωτερικό: οικονομικά και κοινωνικά προβλήματα -> πολιτικές και κοινωνικές αναταραχές μέσα στις πόλεις.

β) στο εξωτερικό: όξυνση των ανταγωνισμών μεταξύ των ελληνικών πόλεων και αύξηση συγκρούσεων, που υποκινούνταν πολλές φορές από τους Πέρσες.

γ) ο παρεμβατικός ρόλος των Περσών. Στόχος της περσικής πολιτικής: διάσπαση των ελληνικών δυνάμεων με την παροχή χρημάτων προς τη μια ή προς την άλλη πόλη.

Μετά τον Πελοποννησιακό πόλεμο και την επικράτηση των Σπαρτιατών, οι Πέρσες φρόντισαν να δημιουργήσουν αντισπαρτιατικό συνασπισμό (Θήβα, Κόρινθος, Άργος, Αθήνα) και υποκίνησαν τον *Βοιωτικό ή Κορινθιακό πόλεμο*(395-386 π.Χ.).

*Βασίλειος ή Ανταλκίδειος ειρήνη* (386 π.Χ.)

* υπογράφτηκε από τους Σπαρτιάτες και τους Πέρσες.
* ήταν μειωτική για τον Ελληνισμό.
* οι όροι της ειρήνης:

α) οι ελληνικές πόλεις των παραλίων της Μ. Ασίας και η Κύπρος παραδόθηκαν στο βασιλιά της Περσίας.

β) η Ίμβρος, η Λήμνος και η Σκύρος παρέμειναν στην κυριαρχία των Αθηναίων.

γ) οι άλλες ελληνικές πόλεις θα ήταν αυτόνομες.

δ) οι Σπαρτιάτες έγιναν οι τοποτηρητές της ειρήνης στην κυρίως Ελλάδα και μεταβλήθηκαν σε όργανα της περσικής πολιτικής

Μετά τους Σπαρτιάτες την ηγεμονία θα διεκδικήσουν για μικρό χρονικό διάστημα οι Θηβαίοι -> Θηβαϊκή ηγεμονία:

α) μάχη στα Λεύκτρα (371 π.Χ.) -> σηματοδοτεί την άνοδο της ηγεμονίας.

β) μάχη στη Μαντίνεια (362 π.Χ.) -> σηματοδοτεί την πτώση της ηγεμονίας.

**Η πανελλήνια ιδέα**

* Η γέννησή της οφείλεται στην παρακμή των ελληνικών πόλεων. Κάποιοι πνευματικοί άνθρωποι αναζητούσαν διέξοδο.
* Διατυπώθηκε για πρώτη φορά στα τέλη του 5ου αι. π.Χ. από το σοφιστή Γοργία σε λόγο του στον ιερό χώρο της Ολυμπίας.
* Κύριος εκφραστής της ήταν ο Αθηναίος ρητοροδιδάσκαλος Ισοκράτης, που κατόρθωσε να αποδεσμευτεί από το τοπικιστικό πνεύμα της εποχής του:
* Σε πρώτο στάδιο, στον «Πανηγυρικό» λόγο του (380 π.Χ.) υποστηρίζει ότι τον κοινό αγώνα εναντίον των Περσών θα μπορούσε να αναλάβει η Αθήνα με την ανασύσταση της ηγεμονίας της.
* Αργότερα, εξαιτίας της αδυναμίας της Αθήνας να εκπληρώσει αυτή την αποστολή, πίστεψε ότι ένας ισχυρός μονάρχης θα ένωνε τους Έλληνες και θα τους οδηγούσε εναντίον των Περσών (Ευαγόρας, βασιλιάς της Σαλαμίνας της Κύπρου, ο Ιάσονας, τύραννος των Φερών της Μαγνησίας, ο Διονύσιος Α΄, τύραννος των Συρακουσών).
* Σε βαθιά γηρατειά ατένιζε με ελπίδα την επικράτηση του Φιλίππου Β΄ της Μακεδονίας.
* Αντίθετος με την πολιτική αυτή ήταν ο ρήτορας Δημοσθένης, ο οποίος πίστευε στην ιδέα του πρωταγωνιστικού ρόλου της Αθήνας,.

**Ο Φίλιππος Β΄ και η ένωση των Ελλήνων**

Ο Φίλιππος Β΄, αφού κατόρθωσε να σταθεροποιήσει τη θέση του στο θρόνο της Μακεδονίας, έθεσε ως στόχους της πολιτικής του πρώτα την ισχυροποίηση του μακεδονικού κράτους και στη συνέχεια την επέκταση της εξουσίας του.

Την ισχυροποίηση της Μακεδονίας πέτυχε με τις ακόλουθες ενέργειες:

* Αντιμετώπισε αποτελεσματικά τις επιδρομές των Ιλλυριών και των Παιόνων στα βόρεια σύνορα.
* Οργάνωσε ισχυρό στρατό -> δομή:

α) μακεδονική φάλαγγα: ήταν το κύριο στρατιωτικό σώμα· αποτελούνταν από πεζέταιρους σε σχηματισμό βάθους 16 σειρών και με οπλισμό ένα μακρύ δόρυ μήκους 6 μ., τη σάρισα.

β) ιππικό: επανδρωνόταν από τους ευγενείς (ονομάζονταν εταίροι).

γ) σώματα ακοντιστών, τοξοτών και πελταστών.

* Δημιούργησε ισχυρή οικονομία. Κατέλαβε τα ορυχεία χρυσού του Παγγαίου και έκοψε νόμισμα (τους χρυσούς στατήρες), που βαθμιαία εκτόπισε τους περσικούς δαρεικούς από τον ελλαδικό χώρο.
* Ακολούθησε επεκτατική εξωτερική πολιτική.
* Αρχικά, ήταν συνδεδεμένη με τη στρατιωτική οργάνωση, γιατί εξασφάλιζε νέες εκτάσεις γης στους άνδρες του μακεδονικού στρατού.
* Στη συνέχεια, μετά την παρέμβαση του Φιλίππου στην κεντρική και νότια Ελλάδα, αποσκοπούσε στην ένωση των Ελλήνων υπό την αρχηγία του.
* Σε πρώτο στάδιο, ο Φίλιππος, αφού κατέλαβε πόλεις της Χαλκιδικής και εδάφη της Ανατολικής Μακεδονίας και Θράκης, έφτασε μέχρι τις δυτικές ακτές του Ευξείνου Πόντου.
* Σε δεύτερο στάδιο, με αφορμή προβλήματα του μαντείου των Δελφών, επενέβη στη Θεσσαλία και στη νότιο Ελλάδα. Σε μια από τις εκστρατείες του αντιμετώπισε νικηφόρα τις συνασπισμένες δυνάμεις των Θηβαίων και των Αθηναίων στη ***Χαιρώνεια*** (338 π.Χ.) και έτσι επιβλήθηκε ως ο αδιαφιλονίκητος ηγέτης των Ελλήνων.

Η πανελλήνια ένωση έγινε πραγματικότητα σε ***συνέδριο στην Κόρινθο*** το 337 π.Χ., όπου συμμετείχαν όλες οι πόλεις εκτός από τη Σπάρτη και όπου συμφωνήθηκαν τα ακόλουθα:

α) Απαγορεύτηκαν οι συγκρούσεις μεταξύ των ελληνικών πόλεων και η βίαιη μεταβολή των καθεστώτων τους.

β) προστατεύτηκε η ελεύθερη ναυσιπλοΐα και καταδικάστηκε η πειρατεία.

γ) ιδρύθηκε πανελλήνια συμμαχία, αμυντική και επιθετική, με ισόβιο αρχηγό το Φίλιππο Β΄.

Το συνέδριο της Κορίνθου, μετά τη δολοφονία του Φιλίππου Β΄, επαναλήφθηκε την επόμενη χρονιά (336 π.Χ.) από τον Αλέξανδρο. Σε αυτό, ανανεώθηκε από την πλευρά των αντιπροσώπων στο πρόσωπο του νέου ηγέτη ο όρκος που είχαν δώσει στον πατέρα του.

**Το έργο του Μ. Αλεξάνδρου**

Με την κατάκτηση της Ανατολής δημιουργήθηκαν οι προϋποθέσεις για την οικουμενική ανάπτυξη Ελληνισμoύ. Οι ερευνητές και οι ιστορικοί αυτής της περιόδου έχουν χρησιμοποιήσει ποικίλες έννοιες για να αποδώσουν τη δραστηριότητα και να χαρακτηρίσουν το έργο που σε τόσο μικρό χρονικό διάστημα κατόρθωσε ο Αλέξανδρος.

|  |  |
| --- | --- |
| *στρατιωτικός τομέας* | Μ. Αλέξανδρος = διορατικός στρατηγός με μεγαλοφυή σκέψη (κατακτήσεις, εφαρμογή κατάλληλου σχεδιασμού για την αντιμετώπιση του αντιπάλου και στις κατά μέτωπο συγκρούσεις και στις πολιορκίες πόλεων). |
| *πολιτικός τομέας* | Αποσκοπούσε στην ανάμειξη του ελληνικού με τον ασιατικό κόσμο και στην ένωσή τους κάτω από μια ισχυρή διοίκηση.  Αποδέχθηκε τις τοπικές συνήθειες, τις παραδόσεις και το διαφορετικό τρόπο άσκησης της εξουσίας για κάθε λαό.  π.χ. διατήρησε το θεσμό των σατραπειών αναθέτοντας τη διοίκησή τους σε Έλληνες ή Πέρσες ηγεμόνες -> επιδίωξε να δημιουργήσει μια καινούργια διοικητική παράδοση. |
| *οικονομικός τομέας* | Προώθησε το σύστημα της νομισματικής οικονομίας και τη δημιουργία ενιαίου νομισματικού συστήματος -> πώς;   * Εγκατέλειψε την ιδέα του αυτοκρατορικού θησαυροφυλακίου. * Οι σατράπες δεν ασχολούνταν πλέον με τη συγκέντρωση των φόρων και τη διαχείριση του δημόσιου πλούτου. * Στη θέση της σατραπείας, που ήταν μέχρι εκείνη την εποχή και φορολογική μονάδα, δημιούργησε τη φορολογική περιφέρεια με περισσότερες από μια σατραπείες. * Οι θησαυροί που συγκεντρώνονταν μεταβάλλονταν σε χρυσό νόμισμα. |
| *πολιτιστικός τομέας* | * διάδοση της ελληνικής γλώσσας και του ελληνικού πολιτισμού. * υιοθέτηση πολιτιστικών στοιχείων από τους λαούς της Ανατολής. * ίδρυση νέων πόλεων που εξελίχθηκαν σε εμπορικά και πνευματικά κέντρα. * εξερευνήσεις περιοχών. * συμμετοχή στην εκστρατεία φιλοσόφων και ερευνητών -> η εκστρατεία πήρε τη μορφή της ένοπλης εξερεύνησης. |

Αν και ήταν μικρό το χρονικό διάστημα της βασιλείας του Μ. Αλεξάνδρου (336-323 π.Χ.) και πέθανε νέος (33 χρονών), έμεινε ζωντανός στη μνήμη των λαών. Η μορφή και η δράση του συνυφάνθηκαν με τη λαϊκή φαντασία και δημιούργησαν το θρύλο ενός μυθικού ήρωα στην παράδοση πολλών λαών.

**Ο πολιτισμός**

* η καθημερινή ζωή στις ελληνικές πόλεις της μητροπολιτικής Ελλάδας και στις αποικίες φανερώνει το υψηλό πολιτιστικό επίπεδο της εποχής:
* αντιλήψεις για την εργασία (περιφρονητική αντιμετώπιση της χειρωνακτικής εργασίας)
* ενασχόληση των ελευθέρων πολιτών με τα κοινά
* τρόπος διασκέδασής σε ιδιωτικά συμπόσια ή σε δημόσιες εορτές και πανηγύρια, με αποκορύφωμα τις θεατρικές παραστάσεις
* κοινωνικός χαρακτήρας των τελετών που πλαισίωναν τη γέννηση, το γάμο και το θάνατο
* Η Αθήνα κατείχε τα πρωτεία της πολιτιστικής ανάπτυξης:
* ευημερία & ποιότητα ζωής
* πόλος έλξης για τους πνευματικούς ανθρώπους και τους καλλιτέχνες άλλων πόλεων.
* επί Περικλή:
* οικοδόμηση σπουδαίων έργων στην Ακρόπολη
* τέλεση λαμπρών πανηγύρεων και πνευματικών εκδηλώσεων (π.χ. γιορτή των Παναθηναίων, των Ελευσινίων Μυστηρίων και των θεατρικών παραστάσεων στις Διονυσιακές γιορτές).

|  |  |
| --- | --- |
| *φιλοσοφική σκέψη* | * από τα μέσα του 5ου αι. π.Χ. στο κέντρο του ενδιαφέροντος μπαίνει ο άνθρωπος * προσπάθεια ερμηνείας των φαινομένων με τη λογική (*ορθολογισμός*) * σοφιστές & Σωκράτης * Πλάτων & Αριστοτέλης (4ος αι. π.Χ.) |
| *ιστοριογραφία* | * Ηρόδοτος * Θουκυδίδης: έθεσε τα θεμέλια της επιστημονικής ιστορικής συγγραφής * Ξενοφών (4ος αι. π.Χ.) |
| *ποιητική τέχνη* | * τρεις τραγικοί ποιητές (Αισχύλος, Σοφοκλής, Ευριπίδης) * κωμωδίες Αριστοφάνη: κριτική της καθημερινής πολιτικής ζωής |
| *ρητορικός λόγος* | * την ανάπτυξή του ευνόησε το δημοκρατικό πολίτευμα και η οργάνωση της δικαιοσύνης προς το συμφέρον του πολίτη (4ος αι. π.Χ.): Λυσίας, Ισοκράτης, Δημοσθένης. |
| *επιστήμη γενικά* | * η ανάπτυξή της οφείλει πολλά στον ορθολογισμό της φιλοσοφικής σκέψης * συστηματοποιήθηκαν οι γνώσεις για τη φύση και τον άνθρωπο * οι περισσότεροι φιλόσοφοι (από την αρχαϊκή εποχή έως και τον 4ο αι. π.Χ.) ήταν και ειδικοί ερευνητές-επιστήμονες |
| *αστρονομία* & *μαθηματικά* | * διακρίθηκε ο Αθηναίος Μέτων |
| *χωροταξία* | * Ιππόδαμος από τη Μίλητο |
| *ιατρική* | * Ιπποκράτης από την Κω: διατύπωσε τη θεωρία ότι όλες οι ασθένειες, ακόμα και η «ιερά νόσος» (= επιληψία), έχουν φυσικά αίτια * μελέτη του ανθρώπινου σώματος |

**1.2 Τα χαρακτηριστικά του ελληνιστικού κόσμου**

***α) Οικονομικά***.

* Την κατάλυση της περσικής αυτοκρατορίας και την εξάπλωση του Ελληνισμού στην Ανατολή ακολούθησαν σημαντικές μεταβολές.
* Διαμόρφωση ενός ενιαίου οικονομικού συστήματος με τη συγχώνευση στοιχείων από τις ελληνικές πόλεις-κράτη και την περσική αυτοκρατορία -> πώς; μέσω:

α) της χρήσης κοινού νομισματικού συστήματος,

β) της κοινής δημοσιονομικής πολιτικής,

γ) του κοινού τρόπου συναλλαγών.

* Οι βασιλείς ήταν κάτοχοι όλης της γης και του μεγαλύτερου μέρους της παραγωγής.
* Ανάπτυξη εμπορίου λόγω της πλούσιας γεωργικής παραγωγής και της ανταλλαγής των παραγόμενων αγαθών μεταξύ των βασιλείων.
* Χρησιμοποιήθηκαν τα ελληνικά νομίσματα και αποσύρθηκαν τα περσικά για τη διευκόλυνση των συναλλαγών.
* Δημιουργήθηκαν τράπεζες και χρησιμοποιήθηκαν επιταγές.

***β) Κοινωνικά***.

* Διαμόρφωση αστικής τάξης, που αποτελούνταν κυρίως από Έλληνες και λίγους ελληνίζοντες γηγενείς (έμποροι, τραπεζίτες, όσοι άσκησαν εξουσία ως βασιλικοί υπάλληλοι).
* Το μεγαλύτερο μέρος των γηγενών ήταν εργάτες και μικροκαλλιεργητές που συγκεντρώθηκαν στις μεγαλουπόλεις για αναζήτηση καλύτερης τύχης.
* Ανάπτυξη της δουλείας, όπου δεν επαρκούσε η εργασία των ελεύθερων πολιτών και η εξαρτημένη εργασία δουλοπαροικιακού χαρακτήρα.
* Η εξαρτημένη εργασία δουλοπαροικιακού χαρακτήρα που ίσχυε στην Ανατολή πάντως δεν εγκαταλείφθηκε αλλά δεν επαρκούσε πλέον για να καλύψει τις ανάγκες της πλούσιας διαβίωσης των ηγεμόνων και των ανώτερων στρωμάτων.

***γ) Πολιτικά***.

* Σύστημα διακυβέρνησης στα ελληνιστικά βασίλεια = απόλυτη μοναρχία.
* Οι ηγεμόνες συγκέντρωσαν όλες τις εξουσίες και κυβέρνησαν με ένα επιτελείο από Έλληνες και λίγους γηγενείς που ανήκαν σε ανώτερα οικονομικά στρώματα και είχαν εξελληνιστεί. Την αίγλη των ηγεμόνων επαύξανε η λατρεία που τους αποδιδόταν από τους υπηκόους.
* Ο πολίτης δεν είχε να διαδραματίσει κανένα ρόλο, ενδιαφερόταν μόνο για το ατομικό του συμφέρον.
* Το κέντρο βάρους μετατοπίστηκεαπό τη μητροπολιτική Ελλάδα στις μεγαλουπόλεις της Ανατολής (Αλεξάνδρεια, Αντιόχεια, Πέργαμο κλπ.), που αποτέλεσαν τα διοικητικά, οικονομικά και πολιτιστικά κέντρα του ελληνιστικού κόσμου. Ο ελλαδικός χώρος κυβερνήθηκε κατά τα πρότυπα της μακεδονικής βασιλείας. Κάποιες πόλεις-κράτη (Αθήνα, Σπάρτη, Ρόδος, Δήλος και άλλες), όμως, διατήρησαν την αυτονομία τους, υπακούοντας πολλές φορές στις επιθυμίες των βασιλέων. Άλλες περιοχές του ελλαδικού χώρου για να διατηρήσουν την αυτονομία τους οργανώθηκαν σε ομοσπονδίες, όπως συνέβη με τους Αιτωλούς και τους κατοίκους της Αχαΐας.

**2.1 Τα ελληνιστικά πνευματικά κέντρα**

* Οι πόλεις που ιδρύθηκαν από τον Αλέξανδρο και τους διαδόχους του στην Ανατολή εξελίχθηκαν γρήγορα σε αστικά κέντρα. Κάποιες αναπτύχθηκαν σε μεγάλα οικονομικά και πολιτιστικά κέντρα.
* Ιδρύθηκαν με οργανωμένο πολεοδομικό σύστημα.
* Περιβάλλονταν με τείχη.
* Διέθεταν ανάκτορα, αγορές, γυμνάσια, παλαίστρες, στάδια, θέατρα, βιβλιοθήκες και ιερούς χώρους εξωραϊσμένους με αρχιτεκτονικά μνημεία, όπως ναούς, στοές και μεγάλους βωμούς.

***Η Αλεξάνδρεια***.

* Ιδρύθηκε από τον Αλέξανδρο (331 π.Χ.) και γρήγορα εξελίχθηκε σε οικονομικό και πολιτιστικό κέντρο.
* Η ανάπτυξή της οφειλόταν κυρίως στο μεγάλο λιμάνι, γνωστό από το νησάκι Φάρο, που βρισκόταν στην είσοδό του και το προστάτευε.
* Την κατοικούσαν Έλληνες, Αιγύπτιοι και Εβραίοι.
* Πάνω στο νησάκι κατασκευάστηκε ένα από τα επτά θαύματα, ένας πύργος με φανό στην κορυφή του, για να διευκολύνει την είσοδο των πλοίων στο λιμάνι.
* Μεταξύ των οικοδομημάτων που τη διακοσμούσαν ξεχώριζε:

α) Το Μουσείο = οικοδομικό συγκρότημα αφιερωμένο στις Μούσες, όπου συγκεντρώνονταν πνευματικοί άνθρωποι. Περιελάμβανε βοτανικό, ζωολογικό κήπο και χώρους για αστρονομικές μελέτες.

β) Στη Βιβλιοθήκη εργάζονταν οι *γραμματικοί*, άνθρωποι με φιλολογική παιδεία, που ασχολήθηκαν με την καταγραφή και το σχολιασμό των κειμένων των αρχαίων συγγραφέων. Η εύκολη παροχή γραφικής ύλης, από την επεξεργασία του φυτού πάπυρος, συνέβαλε στη μεγάλη παραγωγή χειρογράφων. Υπολογισμοί ανεβάζουν τον αριθμό των χειρογράφων της Βιβλιοθήκης σε μισό εκατομμύριο.

***Η Αντιόχεια***.

* Ιδρύθηκε από το βασιλιά της Συρίας Σέλευκο (300 π.Χ.) στον Ορόντη ποταμό.
* Ήταν διαιρεμένη σε τέσσερις συνοικισμούς, γι’ αυτό ονομαζόταν και Τετράπολις.
* Κάθε συνοικισμός περιβαλλόταν από τείχος και όλη επίσης η πόλη κλεινόταν από ενιαίο τείχος.
* Ήταν εξωραϊσμένη με λαμπρά οικοδομήματα και αγάλματα.
* Οι πρώτοι κάτοικοί της ήταν Μακεδόνες, Αθηναίοι, Κρήτες και Κύπριοι・ στη συνέχεια ήρθαν και άλλοι από ποικίλα ασιατικά έθνη, με αποτέλεσμα να μεταβληθεί βαθμιαία σε πολυπολιτισμικό κέντρο.

***Η Πέργαμος***.

* Ήταν η πρωτεύουσα του κράτους των Ατταλιδών στη Μ. Ασία.
* Εξελίχθηκε σε σπουδαίο κέντρο, όταν ο Φιλέταιρος, θησαυροφύλακας του Λυσίμαχου, βασιλιά της Θράκης, αποστάτησε και ζήτησε τη βοήθεια του Σέλευκου. Αργότερα, οι διάδοχοί του και κυρίως ο Άτταλος Α΄, επέκτειναν την εξουσία τους στη Μ. Ασία και ανεξαρτητοποιήθηκαν από τους Σελευκίδες.
* Ήταν κτισμένη σε οχυρωμένη ακρόπολη και διαρθρωνόταν σε τρεις εξώστες.
* Ήταν φημισμένη για τη Βιβλιοθήκη της (200.000 περίπου χειρόγραφα). Η έλλειψη παπύρου οδήγησε τους Περγαμηνούς στην ανακάλυψη νέας γραφικής ύλης, της περγαμηνής, που προέρχεται από την επεξεργασία του εμβρύου της κατσίκας.
* Στους Περγαμηνούς αποδίδεται η ιδέα της δημιουργίας Μουσείου, οικοδομήματος δηλαδή που είχε την ίδια λειτουργία με τα σύγχρονα μουσεία.
* Έγινε περισσότερο γνωστή για τον βωμό του Διός = έργο μεγάλων διαστάσεων που οικοδομήθηκε σε ανάμνηση της απόκρουσης των Γαλατών από τους Περγαμηνούς.

**2.2 Η γλώσσα**

* Χρήση της ελληνικής γλώσσας από Έλληνες και εξελληνισμένους γηγενείς -> οικουμενικότητα του ελληνιστικού πολιτισμού.
* Η μορφή της ελληνικής γλώσσας που διαδόθηκε κατά τους ελληνιστικούς χρόνους είναι γνωστή ως ***Κοινή Ελληνική*** ή απλώς ***Κοινή***. Χρησιμοποιήθηκε στην καθημερινή επικοινωνία από το λαό αλλά και από συγγραφείς της εποχής.
* Οφείλεται στη συγχώνευση των ελληνικών διαλέκτων (έχοντας ως βάση την αττική διάλεκτο) στο χώρο της Ανατολής, όπου συνέρρεαν Έλληνες και όπου υπήρχε ανάγκη να επικοινωνήσουν με ευκολία μεταξύ τους αλλά και με τους γηγενείς.
* Επικράτησαν οι απλούστερες διαλεκτικές ιδιομορφίες και έτσι διαμορφώθηκε ενιαίο γλωσσικό σύστημα γραπτής και προφορικής επικοινωνίας.
* Αποτέλεσε το όργανο διάδοσης των κηρυγμάτων του χριστιανισμού. Η Βίβλος είναι γραμμένη σ’ αυτή τη γλώσσα.

**3.3 Η ΙΔΡΥΣΗ ΤΗΣ ΡΩΜΗΣ ΚΑΙ Η ΟΡΓΑΝΩΣΗ ΤΗΣ**

* Η ρωμαϊκή παράδοση ανάγει την ίδρυση της Ρώμης στο Ρωμύλο, απόγονο του Αινεία, που ήρθε στην Ιταλία από την Τροία μετά την καταστροφή της από τους Έλληνες.
* Η ίδρυσή της τοποθετείται στο 753 π.Χ.
* Κατά την αρχαιολογική έρευνα στη θέση όπου ιδρύθηκε η Ρώμη υπήρχαν μικροί οικισμοί από το 10ο μέχρι τον 8ο αι. π.Χ.
* Πιθανό η δημιουργία της να οφείλεται στους Ετρούσκους, οι οποίοι, αφού κατέλαβαν το Λάτιο τον 7ο αι. π.Χ., στη συνέχεια, προχώρησαν σε συνοικισμό των κατοίκων των γύρω περιοχών.
* Την ίδια περίοδο πραγματοποιήθηκαν σπουδαία έργα:

α) αποξήρανση των ελών της περιοχής,

β) κεντρικός αποχετευτικός αγωγός,

γ) αγορά στο κέντρο της πόλης,

δ) μεγάλος ιππόδρομος και

ε) ναός του Διός στο λόφο του Καπιτωλίου, έναν από τους επτά λόφους που αποτελούσαν τη φυσική οχύρωση της Ρώμης.

* Στα τέλη όμως του 6ου αι. π.Χ. οι κάτοικοι επαναστάτησαν και έδιωξαν τους Ετρούσκους -> οι Ρωμαίοι άρχισαν να οργανώνονται συστηματικά, να κυριαρχούν στο Λάτιο και να αντιμετωπίζουν αποτελεσματικά τους κατοίκους των γειτονικών περιοχών.
* Κατά την παράδοση, από την ίδρυση της Ρώμης και μέχρι τα τέλη του 6ου αι. π.Χ., κυβέρνησαν έξι βασιλείς, μεταξύ των οποίων και κάποιοι Ετρούσκοι.

***Η κοινωνική συγκρότηση*** ***την περίοδο της βασιλείας*** (ως το 509 π.Χ.)

***α) Πατρίκιοι***

= Ρωμαίοι που ανήκαν στις παλαιές μεγάλες οικογένειες, οι οποίες μαζί με τα άμεσα μέλη και τα παρακλάδια τους αποτελούσαν τα ρωμαϊκά γένη. Όλα τα μέλη ενός γένους ονομάζονταν πατρίκιοι, γιατί κατάγονταν από τον ίδιο πατέρα, τον οποίο αναγνώριζαν και ως αρχηγό.

***β) Πελάτες***

Ζούσαν κοντά στους πατρίκιους ως υπήκοοι και δέχονταν την προστασία τους. Επρόκειτο μάλλον για τους προϊταλιώτες κατοίκους (Λίγουρες). Σταδιακά ήρθαν σε επιμειξίες με τους πατρίκιους και συγχωνεύτηκαν σε μια τάξη.

***γ) Πληβείοι*** (πλήθος)

* = οι νεότεροι κάτοικοι της Ρώμης και των γύρω περιοχών:
* είτε είχαν αναγκαστεί να εγκατασταθούν κοντά στη Ρώμη μετά την κατάληψη της πόλης τους από τους Ρωμαίους.
* είτε είχαν έρθει μόνοι τους στη Ρώμη σε αναζήτηση καλύτερης τύχης.
* δεν είχαν πολιτικά δικαιώματα
* δεν τους επιτρεπόταν να νυμφευτούν με γυναίκες από την τάξη των πατρικίων
* δεν είχαν κανένα δεσμό με τους πατρίκιους και τους πελάτες.

***Η πολιτική οργάνωση*** ***την περίοδο της βασιλείας***

α) ***βασιλιάς***

* αρχηγός του κράτους
* ήταν και θρησκευτικός αρχηγός και ηγέτης του στρατού και ανώτατος δικαστής

β) ***σύγκλητος***

* τη συγκροτούσαν οι αρχηγοί των ρωμαϊκών γενών
* αποτελούνταν από εκατό και στη συνέχεια από τριακόσια μέλη
* έλεγχε τη βασιλική εξουσία
* μαζί με το βασιλιά συγκαλούσε την εκκλησία του λαού και επικύρωναν τις αποφάσεις της
* ήταν ο θεματοφύλακας των εθίμων και των παραδόσεων της Ρώμης

γ) ***εκκλησία του λαού***

* = η συγκέντρωση όλων των πατρικίων και των πελατών
* ονομαζόταν και *φρατρική*, επειδή οι πατρίκιοι συγκεντρώνονταν σε τμήματα, τις φράτρες
* αρμοδιότητες:
* επικύρωνε ή απέρριπτε τις αποφάσεις του βασιλιά ≪διά βοής≫
* αποφάσιζε για ειρήνη ή πόλεμο
* εξέλεγε το βασιλιά

**3.4 Η ΣΥΓΚΡΟΤΗΣΗ ΤΗΣ ΡΩΜΑΪΚΗΣ ΠΟΛΙΤΕΙΑΣ (Res publica)**

* εξέγερση των πατρικίων => τελειώνει η περίοδος της βασιλείας (509 π.Χ.)
* η πολιτειακή μεταβολή συμπίπτει με την απομάκρυνση των Ετρούσκων
* εγκαθίδρυση νέου πολιτεύματος = κατ’ όνομα δημοκρατία *(Res publicα)*, αλλά στην πραγματικότητα αριστοκρατία, γιατί είχαν πλέον την εξουσία οι πατρίκιοι.
* για τους επόμενους δύο περίπου αιώνες η Ρώμη:
* στο εσωτερικό κλυδωνίστηκε από κοινωνικούς αγώνες μέχρι την εξίσωση των πατρικίων με τους πληβείους
* στο εξωτερικό εγκαινίασε πολιτική κατακτήσεων. Μέχρι τα τέλη του 3ου αι. π.Χ. κυριάρχησε στην ιταλική χερσόνησο και αντιμετώπισε νικηφόρα στη δυτική Μεσόγειο τους Καρχηδόνιους.

***Οι κοινωνικοί αγώνες για δύο περίπου αιώνες των πληβείων για την απόκτηση πολιτικών δικαιωμάτων***

**α)** αρχές του 5ου αι. π.Χ.: κατόρθωσαν να αναδείξουν μια νέα εξουσία, τους δημάρχους:

1. εκλέγονταν για ένα χρόνο
2. είχαν ως κύριο έργο την προστασία των πληβείων από τις αυθαιρεσίες των πατρικίων
3. θεωρούνταν πρόσωπα ιερά και απαραβίαστα
4. είχαν το δικαίωμα να αρνηθούν την ψήφιση ενός νόμου, όταν αυτός προσέβαλλε τα συμφέροντα των πληβείων (veto).

**β)** μέσα του 5ου αι. π.Χ.: αγώνες πληβείων => καταγραφή του εθιμικού δικαίου (*Δωδεκάδελτος*) => αποτρέπονται στο εξής οι αυθαίρετες δικαστικές αποφάσεις των πατρικίων.

**γ)** σε μικρό χρονικό διάστημα καταργήθηκε ο νόμος που δεν επέτρεπε τους γάμους μεταξύ των δύο τάξεων.

**δ)** σκληροί αγώνες ενός περίπου αιώνα => πολιτική ισότητα. Τον 4ο αι. π.Χ. τους παραχωρήθηκε το δικαίωμα να εκλέγονται στο αξίωμα του υπάτου και αργότερα, στα τέλη του ίδιου αιώνα, το δικαίωμα να εκλέγονται στο αξίωμα του «μεγίστου αρχιερέως».

***Η πολιτική οργάνωση***

Την περίοδο της δημοκρατίας το ρωμαϊκό κράτος οργανώθηκε με τις ακόλουθες εξουσίες: τους άρχοντες, τη σύγκλητο και τις εκκλησίες.

**α) οι άρχοντες του ρωμαϊκού κράτους**

- ήταν πολλοί

- εκπροσωπούσαν την εκτελεστική εξουσία της πολιτείας

- οι σπουδαιότεροι ήταν:

1. ***οι δύο******ύπατοι***:

* εκλέγονταν για ένα χρόνο αρχικά
* συγκέντρωναν όλες τις εξουσίες που προηγουμένως είχε ο βασιλιάς
* είχαν μεγαλοπρεπή εμφάνιση
* ακολουθούνταν από δώδεκα ραβδούχους.

1. ***δικτάτορας***:

* αναλάμβανε όλες τις εξουσίες, όταν η πολιτεία βρισκόταν σε κρίσιμη κατάσταση
* η θητεία του διαρκούσε έξι μήνες
* εκλεγόταν από τους υπάτους

1. ***τιμητές***:

***-*** αξίωμα μεγάλης σπουδαιότητας

***-*** ήταν δύο

- εκλέγονταν για δεκαοκτώ μήνες

- ως έργο τους είχαν:

1) την τίμηση των πολιτών, δηλαδή την κατάταξή τους ανάλογα με τα περιουσιακά τους στοιχεία,

2) τη σύνταξη του καταλόγου των συγκλητικών, δηλαδή όριζαν ποιοι από τους άρχοντες είχαν το δικαίωμα να εισέλθουν στη σύγκλητο,

3) την κατάρτιση του προϋπολογισμού του κράτους,

4) την επίβλεψη των ηθών, δηλαδή είχαν τη δικαιοδοσία να στερήσουν τα πολιτικά δικαιώματα σ’ όποιον πολίτη επιδείκνυε ανήθικη συμπεριφορά.

1. ***άλλοι άρχοντες*** με μικρότερης σημασίας αξιώματα: δήμαρχοι, πραίτωρες, ταμίες, ανθύπατοι

**β) σύγκλητος**

- εκπροσωπούσε την ιστορική συνέχεια του ρωμαϊκού κράτους

- αποτελούνταν από ισόβια μέλη (τριακόσια στον αριθμό), που προηγουμένως είχαν διατελέσει ανώτατοι άρχοντες

- καθ’ όλη τη διάρκεια της δημοκρατίας: ήταν σώμα με νομοθετική και εκτελεστική εξουσία και με μεγάλη δύναμη

- και κατά τους αυτοκρατορικούς χρόνους διαδραμάτισε σπουδαίο ρόλο

- είχε δικαιοδοσίες σε θέματα οικονομικά, θρησκευτικά και εξωτερικής πολιτικής

- οι αποφάσεις της (τα συγκλητικά δόγματα) είχαν ισχύ νόμου

**γ) τρεις εκκλησίες**

- λειτούργησαν προοδευτικά

1. η ***φρατρική***:

* ήταν η συνέλευση των πατρικίων
* έχασε τη δύναμή της την περίοδο της δημοκρατίας -> διατηρήθηκε μόνο από σεβασμό στην παράδοση

1. η ***λοχίτιδα***

* ήταν η συνέλευση όλων των στρατευμένων πολιτών, πατρικίων και πληβείων
* οι αποφάσεις της παίρνονταν κατά λόχους
* εξέλεγε τους υπάτους, τους τιμητές και τους πραίτωρες.

1. η ***φυλετική***

* στην αρχή ήταν η συνέλευση των πληβείων, μετά όμως την εξίσωση των τάξεων την αποτέλεσαν όλοι οι Ρωμαίοι
* συγκεντρώνονταν κατά φυλές, ανάλογα δηλαδή με τον τόπο της κατοικίας τους
* στη δικαιοδοσία της ήταν η ψήφιση των νόμων και η εκλογή των κατώτερων αρχόντων.

**2.2 Οι μεταρρυθμιστικές προσπάθειες**

κατακτήσεις => κοινωνικές αλλαγές (αλλοίωση των ηθών, απομάκρυνση από τις προγονικές αρετές) => ορισμένοι σκέφτηκαν ότι έπρεπε να ελεγχθεί αυτή η κατάσταση

***Κάτων ο Τιμητής***.

* ήταν μορφωμένος
* είχε πάρει μέρος σε πολλούς πολέμους
* είχε διακριθεί σε ανώτατα αξιώματα
* είχε συντηρητικές απόψεις και ηθικές αρχές
* είχε ελληνική παιδεία ΑΛΛΑ θεωρούσε ότι η διείσδυση των ελληνικών συνηθειών στη ρωμαϊκή κοινωνία και η υιοθέτηση του πολιτισμού των Ελλήνων ευθύνονταν για την αλλοίωση των ρωμαϊκών ηθών -> έφτασε στο σημείο να αποστρέφεται καθετί το ελληνικό
* ανέλαβε πρωταγωνιστικό ρόλο στην προσπάθεια αντιμετώπισης της κοινωνικής και πολιτικής διαφθοράς, όταν εκλέχτηκε στο αξίωμα του Τιμητή (184 π.Χ.) -> επιχείρησε με μια σειρά μέτρων την κάθαρση της τάξης των συγκλητικών και των ιππέων, τον περιορισμό της πλεονεξίας τους και τον έλεγχο της συμπεριφοράς τους
* αποτέλεσμα της προσπάθειάς του: κανένα, παρά τα αγαθά του κίνητρα, καθώς οι αλλαγές είχαν πλέον ριζώσει στη ρωμαϊκή κοινωνία

***Τιβέριος και Γάιος Γράκχος***.

Το 133 π.Χ. ο **Τιβέριος Γράκχος** εκλέχτηκε δήμαρχος -> πρότεινε:

**Α.** την ψήφιση αγροτικού νόμου, σύμφωνα με τον οποίο:

**(1)** δεν επιτρεπόταν σε κανένα πολίτη να κατέχει ιδιοκτησία μεγαλύτερη από 500 πλέθρα γης. Εάν μέχρι εκείνη την εποχή κατείχε περισσότερη γη, τότε θα μπορούσε να κρατήσει επιπλέον και από 250 πλέθρα για καθένα από τα δύο αρσενικά παιδιά του. Δεν επιτρεπόταν όμως σε καμία περίπτωση η κατοχή της γης να ξεπερνά στο σύνολο τα 1000 πλέθρα.

**(2)** προβλεπόταν αναδιανομή της δημόσιας γης στους ακτήμονες. Όση γη θα επιστρεφόταν με την εφαρμογή του νόμου θα μοιραζόταν εκ νέου ανά 30 πλέθρα σε κάθε πολίτη που δεν είχε έγγειο ιδιοκτησία.

**Β.** τη διάθεση των θησαυρών του βασιλιά της Περγάμου, Άτταλου Γ΄,[[1]](#footnote-1) στους ακτήμονες, για να αγοράσουν εργαλεία και να καλλιεργήσουν τα κτήματα που θα αποκτούσαν => αντίδραση των συγκλητικών =>

1. αποτυχία των σχεδίων του Τιβέριου (και λόγω εξαγοράς των συνειδήσεων του λαού από τους συγκλητικούς)
2. ο Τιβέριος δολοφονήθηκε
3. ο νόμος του, αν και δεν καταργήθηκε, δεν εφαρμόστηκε τελικά

Το 123 π.Χ. ο **Γάιος Γράκχος**εκλέχτηκε δήμαρχος -> μεταρρυθμίσεις εμπνευσμένες από το έργο του Τιβέριου:

1. έθεσε σε εφαρμογή τον αγροτικό νόμο
2. ψήφισε μια σειρά νέων μέτρων που βελτίωναν τη θέση των ακτημόνων
3. καθιέρωσε τη διανομή σιταριού για τους φτωχούς της Ρώμης
4. μείωσε τα χρόνια της στράτευσης και αύξησε το στρατιωτικό μισθό
5. ίδρυσε αποικίες στις κατακτημένες περιοχές της Ιταλίας και εγκατέστησε ακτήμονες
6. επιδίωξε να περιορίσει τη δράση της συγκλήτου και τις αυθαιρεσίες των συγκλητικών:
7. συγκρότησε δικαστήρια από ιππείς, που εκδίκαζαν υποθέσεις καταχρήσεων
8. εμπόδισε τη δυνατότητα των συγκλητικών να επιλέγουν τις συγκλητικές επαρχίες

Οι συγκλητικοί αντέδρασαν στρέφοντας ένα μέρος του λαού εναντίον του

Ο Γάιος κινήθηκε ανοικτά κατά της συγκλήτου, οργανώνοντας εξέγερση

* απέτυχε
* ο Γάιος, για να αποφύγει την ατίμωση, διέταξε ένα δούλο του να τον σκοτώσει
* οι οπαδοί του εξοντώθηκαν

**ΣΥΜΠΕΡΑΣΜΑ**

* Η μεταρρυθμιστική προσπάθεια των Γράκχων στόχευε στον έλεγχο της κοινωνικής ανισότητας, στην αποκατάσταση μεγάλου μέρους των ακτημόνων και στην αποδυνάμωση των συγκλητικών.
* Η κατάσταση όμως που είχε δημιουργηθεί από τις μεγάλες κατακτήσεις δεν ευνόησε τις αλλαγές.
* Το έργο των Γράκχων ουσιαστικά απέτυχε.
* Διαμόρφωσε ευνοϊκές προϋποθέσεις για λίγους που ευεργετήθηκαν από τα μέτρα των Γράκχων και στη συνέχεια αποτέλεσαν μια νέα αρκετά δυναμική κοινωνική ομάδα.

**1.1 Η εποχή του Αυγούστου (27 π.Χ.-14 μ.Χ.)**

***Η ισχυροποίηση της κεντρικής εξουσίας***.

Ναυμαχία στο Άκτιο (31 π.Χ. · Οκταβιανός vs Μάρκος Αντώνιος) => ο ρωμαϊκός κόσμος κουρασμένος πλέον από τους συνεχείς εμφύλιους πολέμους διψούσε για ειρήνη και τάξη => Ο Οκταβιανός κατανόησε τα μηνύματα της εποχής και οργάνωσε την πολιτεία σε νέες βάσεις.

**Α.** Δε δέχτηκε το αξίωμα του δικτάτορα, αλλά άφησε τη σύγκλητο και το λαό να του προσφέρουν όλα τα αξιώματα. Ενίσχυσε δηλαδή την κεντρική εξουσία χωρίς να ενοχλήσει τα δημοκρατικά αισθήματα των Ρωμαίων. Όταν κάποτε προσποιήθηκε ότι ήθελε να αποχωρήσει από την εξουσία, η σύγκλητος τον παρακάλεσε να παραμείνει και τον αναγόρευσε σε Αύγουστο, αποδίδοντάς του έτσι τον τίτλο του σεβαστού και αναγνωρίζοντάς του θεϊκές ιδιότητες.

**Β.** Συγκέντρωσε στα χέρια του τα σπουδαιότερα αξιώματα:

α) του υπάτου,

β) του ανθυπάτου,

γ) του δημάρχου,

δ) του ιμπεράτορα, δηλαδή του ανώτατου στρατιωτικού αρχηγού,

ε) του πρώτου πολίτη του κράτους (princeps),

στ) του “μεγίστου αρχιερέως” (pontifex maximus), δηλαδή του ανώτατου θρησκευτικού άρχοντα.

**Γ.** Δημιούργησε ένα συμβουλευτικό σώμα, το «συμβούλιο του αυτοκράτορα», που τον βοηθούσε στην άσκηση της εξουσίας.

**Δ.** Απέφυγε τις αυταρχικές μεθόδους και ακολούθησε συμβιβαστική τακτική στην κατανομή της εξουσίας.

1. Ο ίδιος διατήρησε την υψηλή εποπτεία της διοίκησης του κράτους, της εξωτερικής πολιτικής και των στρατιωτικών ζητημάτων.
2. Ανέθεσε τη διαχείριση των επιμέρους θεμάτων σε δημόσιους άνδρες από τις τάξεις των συγκλητικών και των ιππέων.
3. Καθόρισε αυστηρές προϋποθέσεις, βάσει των οποίων θα μπορούσε κάποιος να εισέλθει στις δύο προνομιούχες τάξεις (συγκλητικοί και ιππείς): ηθική ακεραιότητα, εκπλήρωση στρατιωτικής υπηρεσίας, μεγάλη περιουσία.
4. Τη διοίκηση των επαρχιών τη μοιράστηκε με τη σύγκλητο. Ο ίδιος διόριζε τους στρατιωτικούς διοικητές των παραμεθόριων επαρχιών καθώς και όλων εκείνων που παρουσίαζαν προβλήματα, ενώ η σύγκλητος διόριζε τους ανθύπατους, που είχαν τη διοίκηση των υπολοίπων επαρχιών.
5. Την εκτελεστική εξουσία φρόντισε να την ασκήσει μέσω διοικητικών αξιωματούχων που σταδιοδρομούσαν ως επαγγελματίες υπάλληλοι, δημιουργώντας έτσι μια αυτοκρατορική υπαλληλία.
6. Με μια σειρά μέτρων συνέβαλε στην αναγέννηση της γεωργίας.
7. Προσπάθησε να επαναφέρει τα παλαιά αυστηρά ήθη.
8. Φρόντισε για τον εξωραϊσμό της Ρώμης με την κατασκευή λαμπρών οικοδομημάτων.

**ΣΥΜΠΕΡΑΣΜΑ**: Με τις αλλαγές αυτές ουσιαστικά είχε καταλυθεί το δημοκρατικό πολίτευμα, χωρίς να δημιουργηθεί η παραμικρή αντίδραση.

***Το πολίτευμα και οι στρατιωτικές μεταρρυθμίσεις***.

* Ο Αύγουστος συγκέντρωσε βαθμιαία όλες τις εξουσίες στο πρόσωπό του => εγκαθιδρύθηκε μια μορφή μοναρχικού πολιτεύματος, που ονομάστηκε Ηγεμονία (Principatus) από τον τίτλο του πρώτου πολίτη (princeps).
* Στήριγμα του νέου μονάρχη = ο στρατός, ο οποίος τότε παρέμεινε πιστός στα καθήκοντά του -> κατανομή:
* Ο Αύγουστος είχε συναίσθηση του ρόλου του ως φύλακα των συνόρων, που εκτείνονταν σε μήκος περίπου 4.000 χλμ. => τοποθέτησε το μεγαλύτερο μέρος του στρατού στα πιο επικίνδυνα σύνορα, όπως στον Ευφράτη, το Δούναβη, το Ρήνο, σε μόνιμες στρατιωτικές βάσεις.
* Στη Ρώμη διατήρησε 9 στρατιωτικές μονάδες (9 x 1.000 άνδρες = 9.000), που αποτελούσαν την προσωπική φρουρά του πραιτωρίου, όπου ήταν παλαιότερα η έδρα του στρατηγού. Οι πραιτωριανοίαρχικά ήταν πιστοί στον αυτοκράτορα, σταδιακά όμως απέκτησαν μεγάλη δύναμη και έγιναν επικίνδυνοι για το κράτος, αφού είχαν τη δυνατότητα να ανεβάζουν και να κατεβάζουν αυτοκράτορες σύμφωνα με τις επιθυμίες τους.
* Στο νέο πολιτειακό καθεστώς ο πρώτος πολίτης (princeps) μπορούσε να δρα ως βασιλιάς, αλλά εμπλέκονταν και η σύγκλητος και ο στρατός στην άσκηση της εξουσίας. Όταν μάλιστα ο αυτοκράτορας δε διακρινόταν για τις ικανότητές του, η σύγκλητος και ο στρατός παρενέβαιναν δραστικά στη διοίκηση.
* Το πολίτευματου Principatus ήταν ουσιαστικά μια δυαρχία εξουσιών(σύγκλητος & πρώτος πολίτης). Οι αρμοδιότητες τους όμως δεν ήταν με σαφήνεια καθορισμένες, γεγονός που δημιουργούσε προστριβές.
* Η διαδοχή δεν ήταν θεσμοθετημένη.
* Η κληρονομική διαδοχή ήταν αντίθετη με τη δημοκρατική παράδοση, σύμφωνα με την οποία οι εξουσίες αποκτούνταν με την ψήφο του λαού.
* Στην αρχή από σεβασμό στο πρόσωπο του αυτοκράτορα ο διάδοχος οριζόταν από τον ίδιο, ενόσω ζούσε, ή ήταν κάποιος από τους συγγενείς του, όταν πέθαινε.
* Η επικύρωση της εκλογής του αυτοκράτορα από τη σύγκλητο ήταν απαραίτητη.

**ΣΥΜΠΕΡΑΣΜΑ**: ο αυτοκρατορικός θεσμός στο ρωμαϊκό κράτος διέφερε από τον αντίστοιχο θεσμό των ελληνιστικών μοναρχιών και πολύ περισσότερο από εκείνο των Ανατολικών λαών.

**1.2 Οι διάδοχοι του Αυγούστου (14-193 μ.Χ.)**

Το ρωμαϊκό κράτος από το θάνατο του Αυγούστου (14 μ.Χ.) μέχρι τα τέλη του 2ου αι. μ.Χ. κυβέρνησαν τρεις δυναστείες αυτοκρατόρων -> κριτήρια διάκρισης = οι συγγενικοί δεσμοί μεταξύ των αυτοκρατόρων και η περιοχή της καταγωγής τους:

**α)** Ιουλιο-κλαυδιανήδυναστεία (14-68 μ.Χ.): τα μέλη της συνδέονται με δεσμούς αίματος ή μέσω υιοθεσίας με τον Αύγουστο και κατάγονται από τη Ρώμη.

**β)** δυναστεία των Φλαβίων(69-96 μ.Χ.): ο ιδρυτής της Βεσπασιανός και οι διάδοχοί του κατάγονται από ιταλικές πόλεις, γι’ αυτό και ονομάζονται «αστοί».

**γ)** δυναστεία των Αντωνίνων(96-192 μ.Χ.): οι αυτοκράτορες προέρχονται από τις επαρχίες και συμβάλλουν ιδιαίτερα στην ανάπτυξή τους -> το ρωμαϊκό κράτος οδηγείται τότε στο ανώτατο σημείο της ακμής του.

***Η διοίκηση και το δίκαιο***.

Τον τρόπο διοίκησης που εγκαινίασε ο Οκταβιανός τον εφάρμοσαν και οι υπόλοιποι αυτοκράτορες μέχρι τα τέλη του 2ου αι. μ.Χ. με μεγαλύτερο συγκεντρωτισμό. Οι αντιπολιτευτικές τάσεις που εκδήλωσε η σύγκλητος γρήγορα εξασθένησαν μπροστά στην ισχυρή διοίκηση των πρώτων αυτοκρατόρων μετά τον Οκταβιανό.

Ο πρωταγωνιστικός ρόλος της Ρώμης στο διοικητικό τομέα έναντι των κατακτημένων περιοχών προοδευτικά μειώθηκε. Σ’ αυτό συνέβαλαν:

**α)** η μεταβολή στη σύνθεση της συγκλήτου με την είσοδο αξιωματούχων από τις επαρχίες

**β)** η παραχώρηση του δικαιώματος του Ρωμαίου πολίτη σε πολλούς από τους κατοίκους επαρχιακών πόλεων

**γ)** οι επαρχιώτες αυτοκράτορες

**δ)** ο στρατός

Η ρωμαϊκή διοίκηση στις επαρχίες έγινε αποδεκτή από τους γηγενείς πληθυσμούς. Σ’ αυτό συνέβαλε:

**α)** η ίδρυση αποικιών => πολλές από αυτές αλλά και ρωμαϊκά στρατόπεδα εξελίχθηκαν σε πολυάνθρωπα κέντρα με την εγκατάσταση γηγενών που είχαν αποκτήσει το δικαίωμα του Ρωμαίου πολίτη.

**β)** η εγκατάσταση Ρωμαίων στρατιωτών σε περιοχές που βρίσκονταν σε ημιβάρβαρη κατάσταση.

**γ)** η παραχώρηση σε μεγάλο αριθμό κατοίκων των επαρχιών του δικαιώματος του Ρωμαίου πολίτη -> αυτό γενικεύεται στις αρχές του 3ου αι. μ.Χ. με το διάταγμα του Καρακάλλα(212 μ.Χ.), οπότε όλοι οι ελεύθεροι κάτοικοι της αυτοκρατορίας θα αναγνωριστούν ως Ρωμαίοι πολίτες.

Οι κάτοικοι της αυτοκρατορίας επηρεάστηκαν από το ρωμαϊκό πολιτισμό και εκλατινίστηκαν, με εξαίρεση τις περιοχές στις οποίες είχε διαδοθεί ο ελληνικός πολιτισμός κατά τους ελληνιστικούς χρόνους.

Pax Romana = ρωμαϊκή ειρήνη για μεγάλο διάστημα

* συνθήκες άνεσης και ευημερίας σε μεγάλο μέρος των υπηκόων (ιδιαίτερα κατά το 2ο αι. μ.Χ.) λόγω:

**α)** οργάνωσης της αυτοκρατορίας

**β)** ισχυρού αμυντικού συστήματος => ορισμένοι λαοί κρατήθηκαν έξω από τα σύνορα της αυτοκρατορίας & παύση πολέμων

**γ)** διευρυμένου οδικού δικτύου, που διευκόλυνε τη μετακίνηση του στρατού και τη μεταφορά αγαθών

**δ)** οι συγκρούσεις μεταξύ μονάδων του ρωμαϊκού στρατού για την επικράτηση κάποιου αυτοκράτορα περιορίστηκαν κυρίως στην ιταλική χερσόνησο => δεν ταρασσόταν η ησυχία των επαρχιών

Η νομοθεσία (Δωδεκάδελτος) / το ρωμαϊκό δίκαιο

* = η μεγαλύτερη προσφορά του ρωμαϊκού πνεύματος στους υπηκόους του και σ’ όλο τον πολιτισμένο κόσμο
* στην αρχή ήταν ατελής και προορισμένη μόνο για την πόλη-κράτος της Ρώμης・ σταδιακά όμως συμπληρώθηκε και επεκτάθηκε, για να καλύψει τις ανάγκες των κατακτημένων λαών
* οι Ρωμαίοι έλαβαν υπόψη τους τα ήθη και τις συνήθειες των υπηκόων τους καθώς και τις φιλοσοφικές ιδέες των Ελλήνων
* αργότερα η ρωμαϊκή νομολογία θα επηρεαστεί και από τη χριστιανική ηθική
* συμπληρώθηκε και σε πολλά σημεία τροποποιήθηκε στην πορεία από συγκλητικά ψηφίσματα, διατάγματα πραιτώρων και αποφάσεις αυτοκρατόρων
* έγινε πολύπλοκη => για την ερμηνεία του ήταν απαραίτητοιοι νομοδιδάσκαλοι (υπήρχαν ήδη από την περίοδο της δημοκρατίας· οι πιο γνωστοί δραστηριοποιήθηκαν στην εποχή των Αντωνίνων, όπως ο *Σάλβιος Ιουλιανός* και ο *Γάιος*)

**2. Η κρίση της αυτοκρατορίας τον 3ο αι. μ.Χ.**

Από τις αρχές του 3ου αι. μ.Χ. η ρωμαϊκή αυτοκρατορία υφίσταται συνεχή φθορά => παρακμή => τέλος του αρχαίου κόσμου.

Ποιοι παράγοντες συνέβαλαν στη φθορά της;

1. το αυτοκρατορικό αξίωμα περνά κρίση άμεσα συνδεδεμένη με το ρόλο του στρατού
2. επαρχίες ολόκληρες ανεξαρτητοποιούνται
3. επαναστάσεις ταράσσουν την τάξη και την ασφάλεια της «ρωμαϊκής ειρήνης»
4. οικονομική κρίση (οι άνθρωποι εγκαταλείπουν το εμπόριο, τη βιοτεχνία και επιστρέφουν στην καλλιέργεια της γης) => κοινωνική κρίση
5. νέοι εχθροί απειλούν και πολλές φορές παραβιάζουν τα σύνορα

**1.1 Ο Διοκλητιανός και η αναδιοργάνωση της αυτοκρατορίας.**

***Οι διοικητικές αλλαγές***.

284 μ.Χ.: ο Διοκλητιανός έγινε αυτοκράτορας -> Αν και απολυταρχικός, αποφάσισε να μοιράσει την εξουσία ως εξής:

Το σύστημα της Τετραρχίας

|  |  |  |  |
| --- | --- | --- | --- |
| ανατολικό τμήμα της αυτοκρατορίας | | δυτικό τμήμα της αυτοκρατορίας | |
| Διοκλητιανός | Γαλέριος | Μαξιμιανός | Κωνστάντιος ο Χλωρός |
| έφερε τον τίτλο του Αυγούστου | έφερε τον τίτλο του Καίσαρα | έφερε τον τίτλο του Αυγούστου | έφερε τον τίτλο του Καίσαρα |
| με έδρα τη Νικομήδεια της Βιθυνίας | με έδρα το Σίρμιο (σημερινή Σερβία) | με έδρα το Μιλάνο στην Ιταλία | με έδρα τους Τρεβήρους στη Γαλατία |

\* Η Ρώμη παρέμεινε θεωρητικά η πρωτεύουσα της αυτοκρατορίας και η έδρα της συγκλήτου

Στόχος της διοικητικής μεταβολής

= η αποκατάσταση της τάξης στο ρωμαϊκό κράτος

= η άμεση παρέμβαση του στρατού, όταν και όπου υπήρχε ανάγκη

= η καλύτερη φύλαξη των συνόρων

Αποτέλεσμα της διοικητικής μεταβολής

= πρόσκαιρη διατήρηση της ακεραιότητας της αυτοκρατορίας..

***Η αλλαγή στη μορφή του πολιτεύματος***.

**1)** το κράτος χωρίστηκε σε μικρές επαρχίες, τη διοίκηση των οποίων ανέλαβαν υπάλληλοι που διορίζονταν από τον ίδιο τον αυτοκράτορα

**2)** ο στρατός κάθε περιοχής είχε δικούς του διοικητές, διαφορετικούς από εκείνους των επαρχιών => αφαιρέθηκε από το στρατό η πολιτική εξουσία

**3)** σταδιακή συγκέντρωση των εξουσιών στον αυτοκράτορα με την υιοθέτηση του πρωτοκόλλου της αυλής των Σασανιδών βασιλέων της Περσίας:

* ο αυτοκράτορας έγινε απροσπέλαστος για τους υπηκόους του
* στις εμφανίσεις του φορούσε το διάδημα και την πορφύρα
* απαίτηση να λατρεύεται ως θεός
* επέβαλλε την προσκύνηση
* περιβλήθηκε με την ιερότητα που του απέδιδε η προσφώνηση «Ζευς»

Η Ηγεμονία (Principatus) έγινε Απόλυτη Μοναρχία (Dominatus) &

Ο πρώτος πολίτης του κράτους (princeps) έγινε απόλυτος μονάρχης (dominus)

**1.2 Μ. Κωνσταντίνος: Εκχριστιανισμός και ισχυροποίηση της ρωμαϊκής Ανατολής**

***Η δημιουργία του χριστιανικού ρωμαϊκού κράτους***.

305 μ.Χ.: ο Διοκλητιανός αποσύρθηκε από την εξουσία -> τα επόμενα είκοσι χρόνια ενισχύθηκαν οι ανταγωνισμοί μεταξύ των συναρχόντων -> πλήρης επικράτηση του Κωνσταντίνου (δηλαδή γίνεται μονοκράτορας) -> πώς;

|  |  |  |  |
| --- | --- | --- | --- |
| ανατολικό τμήμα  της αυτοκρατορίας | | δυτικό τμήμα  της αυτοκρατορίας | |
| **Λικίνιος** | **-** | **Μαξέντιος** | **Κωνσταντίνος** (διαδέχτηκε τον πατέρα του, Κωνστάντιο Χλωρό) |
| Αύγουστος | Καίσαρας | Αύγουστος | Καίσαρας |

Τρία σημαντικά γεγονότα σφράγισαν το χρονικό διάστημα μέχρι την επικράτηση του Κωνσταντίνου:

**α)** ο Κωνσταντίνος νίκησε στη Μουλβία γέφυρα του Τίβερη τον Μαξέντιο (312 μ.Χ.)

-> γίνεται Αύγουστος και μόνος κυρίαρχος στη Δύση

**β)** στο Μιλάνο ήρθε σε συνεννόηση με τον Αύγουστο της Ανατολής Λικίνιο να μην προσλάβουν Καίσαρες και να συνεργαστούν από κοινού για τη διοίκηση της αυτοκρατορίας (313 μ.Χ.).

**γ)** νίκησε κοντά στην Αδριανούπολη και μετά από λίγο θανάτωσε το μόνο αντίπαλό του Λικίνιο (324 μ.Χ.).

Μέτρα Κωνσταντίνου ως μονοκράτορα:

**1)** έδωσε απολυταρχικότερο χαρακτήρα στο πολίτευμα

* ο αυτοκράτορας ήταν απρόσιτος όχι μόνο στους υπηκόους του αλλά και στη σύγκλητο
* περιβαλλόταν από τους ανακτορικούς υπαλλήλους και το ανακτορικό συμβούλιο (είχε απλώς συμβουλευτικό χαρακτήρα)
* η σύγκλητος μεταφέρθηκε στην Κωνσταντινούπολη και εξελίχθηκε σε ένα τιμητικό σώμα χωρίς εξουσία, που πλαισίωνε στις δεξιώσεις τον αυτοκράτορα
* ο αυτοκράτορας δεν ήταν πλέον θεός για τους υπηκόους του αλλά ο εκλεκτός του θεού που κυβερνούσε με τη θεία χάρη

**2)** Διάταγμα της ανεξιθρησκίας των Μεδιολάνων (Φεβρουάριος του 313 μ.Χ.):

- αρχικά υπογράφτηκε στο Μιλάνο (Μεδιόλανα) και είχε ισχύ για τους κατοίκους του δυτικού τμήματος της αυτοκρατορίας. Μετά ίσχυσε και για τους κατοίκους του ανατολικού τμήματος (Νικομήδεια της Βιθυνίας)

- προϊόν κοινής απόφασης του Κωνσταντίνου και του Λικίνιου

- καθιερώθηκε απόλυτη ελευθερία στην επιλογή λατρείας για τους κατοίκους της αυτοκρατορίας & δεν υφίστατο πλέον καμία διάκριση μεταξύ των χριστιανών και μη χριστιανών υπηκόων

**3)** Αν και κράτησε μέχρι το τέλος της ζωής του τον ειδωλολατρικό τίτλο του “Μεγίστου Αρχιερέως”, εκδήλωσε την υποστήριξή του στο Χριστιανισμό για να ενισχύσει την αυτοκρατορία του. Η «μεταστροφή» του Μ. Κωνσταντίνου προς το Χριστιανισμό πυροδότησε επιστημονικές συγκρούσεις. Μετά από τη νίκη του κατά του Μαξέντιου στη Μουλβία γέφυρα φαίνεται ότι συνειδητά είχε αποδεχτεί τη νέα θρησκεία:

* υιοθέτησε ως σύμβολο το χριστόγραμμα -> το τοποθέτησε στις ασπίδες των στρατιωτών του και στην αυτοκρατορική σημαία
* προστάτευσε το Χριστιανισμό από τις αιρέσεις καθιερώνοντας το θεσμό των Οικουμενικών συνόδων
* ο ίδιος και η μητέρα του συνέβαλαν στην οικοδόμηση εκκλησιών
* λίγο πριν πεθάνει, βαφτίστηκε χριστιανός

***Η ίδρυση της Κωνσταντινούπολης***.

* η καινούργια πρωτεύουσα ονομαζόταν στην αρχή«Νέα Ρώμη». Σύντομα έγινε ευρύτατα γνωστή με το όνομα «Κωνσταντίνου-πόλις»
* οικοδομήθηκε στο Βυζάντιο, την αρχαία αποικία που είχαν ιδρύσει οι Μεγαρίτες στα μέσα του 7ου αι. π.Χ. με οικιστή το Βύζαντα
* τα εγκαίνια έγιναν στις 11 Μαΐου του 330
* λόγοι μεταφοράς της πρωτεύουσας από τη Ρώμη στην Κωνσταντινούπολη:

**α)** για την αντιμετώπιση των βαρβαρικών επιδρομών

**β)** προνομιακή γεωγραφική θέση

**γ)** δυνατότητες καλύτερης άμυνας

**δ)** ευνοϊκότερες προϋποθέσεις οικονομικής ανάπτυξης

**ε)** βρισκόταν κοντά στις περιοχές της Ανατολής, οι οποίες στην πλειοψηφία τους κατοικούνταν από Έλληνες και χριστιανούς

**στ)** η Ρώμη ήταν πόλος έλξης για τους λαούς της Δύσης και ταυτισμένη με τον αρχαίο κόσμο και την αρχαία ρωμαϊκή παράδοση

* το κέντρο βάρους της αυτοκρατορίας μετακινήθηκε από το λατινικό πολιτιστικό χώρο στον ελληνικό => η αυτοκρατορία απέκτησε προοδευτικά ελληνικό χαρακτήρα.

Η αυτοκρατορία που άρχισε να διαμορφώνεται με κέντρο την Κωνσταντινούπολη βασίστηκε σε τρία στοιχεία:

α) τη ρωμαϊκή πολιτική παράδοση

β) τη χριστιανική πίστη

γ) την ελληνική πολιτιστική κληρονομιά

**1.4 Ο εξελληνισμός του Ανατολικού Ρωμαϊκού κράτους**

Η ρωμαϊκή αυτοκρατορία μετεξελίχθηκε υπό την επίδραση:

**α)** της ρωμαϊκής πολιτικής παράδοσης,

**β)** της χριστιανικής πίστης και

**γ)** της ελληνικής πολιτιστικής κληρονομιάς.

Πότε άρχισε ο βαθμιαίος εξελληνισμός της αυτοκρατορίας;

Μέσα στον 4ο αιώνα -> Η ελληνική φιλοσοφική σκέψη, η ρητορεία, αλλά και γενικότερα η ελληνική παιδεία, καλλιεργήθηκε αυτή την εποχή στις φιλοσοφικές σχολές της Ανατολής (Αλεξάνδρεια, Αντιόχεια) και στην Αθήνα. Ο Ιουλιανός ήταν βαθύς γνώστης της ελληνικής παιδείας. Πολλοί επίσης σύγχρονοί του δάσκαλοι και ιεράρχες είχαν διαπαιδαγωγηθεί με τις ελληνικές φιλοσοφικές ιδέες, ιδιαίτερα του νεοπλατωνισμού.

Παράγοντες που συνέβαλλαν στον βαθμιαίο αλλά σταθερό εξελληνισμό της αυτοκρατορίας:

**α)** Η μεταφορά της πρωτεύουσας στην Πόλη, που βρισκόταν πλησιέστερα στις ανατολικές επαρχίες της αυτοκρατορίας. Εκεί υπερείχε πληθυσμιακά το ελληνικό στοιχείο και δέσποζε η ελληνιστική πολιτιστική παράδοση.

**β)** Η έκδοση αυτοκρατορικών διαταγμάτων (397 και 439 μ.Χ.) που επέτρεψαν πλέον τη σύνταξη των δικαστικών αποφάσεων και των διαθηκών στην ελληνική γλώσσα.

**γ)** Η πνευματική δραστηριότητα μεταφέρθηκε από την Αθήνα στην πρωτεύουσα της αυτοκρατορίας, όπου με διάταγμα του Θεοδόσιου Β΄ ιδρύθηκε το «Πανδιδακτήριο»(425 μ.Χ.). Με επίσημη αυτοκρατορική απόφαση υπερτερούσε η διδασκαλία της ελληνικής φιλολογίας και γλώσσας σε βάρος της λατινικής.

**δ)** Η διαίρεση της αυτοκρατορίας σε Ανατολική και Δυτική, η οποία είχε ξεκινήσει από το Διοκλητιανό και οριστικοποιήθηκε από το Μ. Θεοδόσιο. Ο Μ. Θεοδόσιος πριν πεθάνει χώρισε την αυτοκρατορία στα δύο και τη μοίρασε στους δύο γιους του (Αρκάδιο & Ονώριο) το 395 μ.Χ. Αυτός ο χωρισμός ήταν οριστικός και αποτελεί για μερικούς ιστορικούς το συμβατικό όριο έναρξης της βυζαντινής ιστορίας.

|  |  |  |
| --- | --- | --- |
| **ανατολικό τμήμα** |  | **δυτικό τμήμα** |
| Αρκάδιος |  | Ονώριος |
| εισβολή γερμανικών/ βαρβαρικών φύλων **=>** κίνδυνος εκγερμανισμού του κράτους **=>** αποσοβήθηκε με την αποτελεσματική αντίσταση που προέβαλαν Έλληνες λόγιοι και πολιτικοί (συγκρότηση ισχυρήςαντιγερμανικής –αντιγοτθικής κίνησης) **=>** το ανατολικό τμήμα επιβίωσε μετά τις βαρβαρικές εισβολές και μετεξελίχθηκε στη βυζαντινή αυτοκρατορία |  | εισβολή γερμανικών/ βαρβαρικών φύλων => κατάρρευση (476 μ.Χ.) |

**1.5 Η μεγάλη μετανάστευση των λαών.**

**Το τέλος του Δυτικού Ρωμαϊκού κράτους**

πότε; το έτος 476 μ.Χ. -> σηματοδοτεί και τη συμβατική αρχή του Μεσαίωνα για τη Δύση

πώς; ο Οδόακρος, ηγεμόνας των Ερούλων, ενός γερμανικού φύλου, ο οποίος είχε αναγνωριστεί αρχηγός όλων των μισθοφορικών λαών στην Ιταλία, καθαίρεσε τον τότε αυτοκράτορα Ρωμύλο Αυγουστύλο, επειδή είχε καταλάβει το θρόνο χωρίς την έγκριση της Κωνσταντινούπολης. Με πρεσβεία της συγκλήτου, που έστειλε στον αυτοκράτορα του ανατολικού τμήματος Ζήνωνα, ζήτησε την άδεια να κυβερνά στη Δύση εξ ονόματός του και εξήγησε ότι δε χρειαζόταν άλλος αυτοκράτορας. Έτσι ο Οδόακρος αναγνωρίστηκε διοικητής της Ιταλίας με τον τίτλο του πατρικίου.

συνθήκες από τα μέσα του 5ου αιώνα:

* η Ιταλία ήταν σε κατάσταση συνεχούς αναταραχής
* η κρατική μηχανή είχε αποδιοργανωθεί
* τη στρατιωτική ηγεσία είχαν στα χέρια τους Γερμανοί μισθοφόροι
* στο θρόνο ανέβηκαν για μικρό διάστημα αυτοκράτορες ανίκανοι, που υποστηρίζονταν από τους Γερμανούς ή είχαν τη συγκατάθεση της Κωνσταντινούπολης -> ουσιαστικά, τον αυτοκρατορικό θρόνο διατήρησε ο σεβασμός που έτρεφαν οι βάρβαροι προς το θεσμό του Ρωμαίου αυτοκράτορα.

**2.2 Η ελληνοχριστιανική οικουμένη**

Ιουστινιανός

* εξωτερική πολιτική: εμπνεύστηκε από το όραμα της παλαιάς ρωμαϊκής οικουμένης.
* εσωτερική πολιτική: στόχευε στη συνοχή των λαών της αυτοκρατορίας με συνδετικά στοιχεία την ελληνική πολιτιστική παράδοση και την χριστιανική πίστη
* εσωτερική οργάνωση: εφάρμοσε καινοτόμες ιδέες, που συνέβαλαν στη διαμόρφωση της βυζαντινής φυσιογνωμίας του κράτους.

Η ρωμαϊκή οικουμένη μετεξελίχθηκε σε «ελληνοχριστιανική».

Τα κύρια σημεία της εσωτερικής πολιτικής του Ιουστινιανού ήταν τα ακόλουθα:

**1)** Ισχυροποιήθηκε η απόλυτη μοναρχία. Την αφορμή έδωσε η *Στάση του Νίκα*\* (532 μ.Χ.). Η καταστολή της εξέγερσης αυτής συνδέθηκε με τη θεωρητική θεμελίωση της μοναρχίας από τον Ιουστινιανό. Σύμφωνα με αυτήν, ο αυτοκράτορας ήταν ο εκλεκτός του Θεού, στον οποίο είχε δοθεί σε ένδειξη εμπιστοσύνης το προνόμιο να κυβερνά για το καλό των υπηκόων του.

**2)** Επιβλήθηκε μια θρησκεία και ένα δόγμα:

**α)** ο Ιουστινιανός αντιμετώπισε με σκληρότητα τα κατάλοιπα των αρχαίων θρησκειών [έκλεισε τη νεοπλατωνική σχολή των Αθηνών (529 μ.Χ.) και δήμευσε την περιουσία της] και εξόντωσε τις θρησκευτικές μειονότητες.

**β)** με επιείκεια συμπεριφέρθηκε μόνο προς τους Εβραίους, γι’ αυτό και διατηρήθηκε η θρησκεία τους.

**γ)** πραγματοποιήθηκε ιεραποστολικό έργο για τον εκχριστιανισμό ειδωλολατρικών γειτονικών λαών, στον Καύκασο, στη Νουβία (σημ. Σουδάν), στη Σαχάρα και στο Δούναβη.

**δ)** οικοδόμησε την Αγία Σοφία.

**3)** Έγινε συστηματική κωδικοποίηση του Δικαίου. Το κύριο μέρος του νομοθετικού έργου ήταν γραμμένο στη λατινική· οι καινούργιοι, ωστόσο, νόμοι εκδόθηκαν στην ελληνική γλώσσα για να είναι κατανοητοί από το λαό. Η κωδικοποίηση των νόμων της εποχής του Ιουστινιανού έγινε γνωστή το 16ο αιώνα ως Corpus juris civilis (αστικό δίκαιο) και αποτέλεσε τη βάση της νεότερης νομοθεσίας των ευρωπαϊκών κρατών.

Νομοθετικό έργο Ιουστινιανού

Ιουστινιάνειος κώδικας (529 και 534) σε λατινική γλώσσα

Πανδέκτης (533)

Εισηγήσεις (533)

Νεαρές (μετά το 534) σε ελληνική γλώσσα

**4)** Θεμελιώθηκε νέο διοικητικό σύστημα που απέτρεψε τον εκφεουδαρχισμό της αυτοκρατορίας:

* με μια σειρά από καινούργια νομοθετικά διατάγματα (Νεαρές) παραχώρησε την πολιτική εξουσία στους στρατιωτικούς διοικητές των περιοχών που ήταν περισσότερο εκτεθειμένες σε εχθρικές επιθέσεις.
* με επιμέρους διατάγματα προσπάθησε να πλήξει τους «δυνατούς», δηλαδή τους μεγαλοκτηματίες της εποχής => περιορίστηκε η ανάπτυξη της μεγάλης γαιοκτησίας

1. Όταν πέθανε (133 π.Χ.) κληροδότησε το κράτος του στον ρωμαϊκό λαό. [↑](#footnote-ref-1)